Korres Volcanic Length Mascara 01 Black 7.5ml Μάσκαρα\nΕντυπωσιακό Μήκος & Πλούσιο Χρώμα\nΕντυπωσιακό μήκος και πλούσιο χρώμα από μια μάσκαρα που γεμίζει και διαχωρίζει τις βλεφαρίδες χωρίς να τις βαραίνει. Εμπλουτισμένη με τονωτικά ηφαιστειακά ιχνοστοιχεία και βούτυρο karite που φροντίζουν τις βλεφαρίδες.\nΗ νέα, υψηλής απόδοσης και ανοχής, Βlack Volcanic Minerals/ Professional Length Mascara της Korres μετατρέπει τα μάτια σε κυρίαρχο στοιχείο του προσώπου.\nΟι βλεφαρίδες αποκτούν εντυπωσιακό έως 1,5x μήκος\nΤονίζονται καθώς γεμίζονται με πλούσιο, έντονο χρώμα που διαρκεί.\nΤο βλέμμα μεγεθύνεται, γίνεται επιβλητικό.\nΤα Black Volcanic Minerals εγγυώνται το έντονο χρωματικό αποτέλεσμα, ενώ δυναμώνουν, τονώνουν τις βλεφαρίδες και διατηρούν υψηλά τα επίπεδα ενυδάτωσης, ώστε να αποφεύγεται το σπάσιμό τους.\nΤο εξαιρετικά αντιοξειδωτικό και ενυδατικό μείγμα από βούτυρο Karite και κεριά Beeswax και Carnauba προστατεύει τις βλεφαρίδες, χωρίς να τις βαραίνει, εξασφαλίζοντας ομοιόμορφο άπλωμα και αίσθηση άνεσης τόσο κατά την εφαρμογή όσο και στη διάρκεια της ημέρας.\nΠρωτοποριακό, ειδικά σχεδιασμένο βουρτσάκι, που επιτυγχάνει να φτάσει ακόμα και τις πιο κοντές βλεφαρίδες.\nΧωρίς paraben και mineral oil.\nΔιατίθεται και στην απόχρωση:\n- Korres Black Volcanic Minerals Professional Length Mascara 03 Brown-Plum 7.5ml - Μάσκαρα Καφέ Απόχρωση\nΔείτε όλες τις Μάσκαρα Korres\nTalika Lipocils Expert Collector Eyelash Growth & Pigmentation Gel (10ml) - Τζελ για Ενίσχυση των Βλεφαρίδων\nΤιμή pharmnet.gr 35,00 € 26,11 €


«Ν’ Ζόγκμπια τέλος, παίκτες από Ελλάδα»\nΚυριακή 10 Ιανουαρίου 2016 13:45\nΤο σήριαλ «Ν’ Ζόγκμπια-ΑΕΚ» έληξε από τον Γκουστάβο Πογιέτ. Κατά την διάρκεια της συνέντευξης τύπου μετά το τέλος της αναμέτρησης με την Ξάνθη (9/1), ο Ουρουγουανός προπονητής τόνισε ότι η Ένωση δεν ασχολείται άλλο με την περίπτωση του Γάλλου επιθετικού της Αστον Βίλα, αλλά στρέφεται και στην ελληνική αγορά.\nΑρχικά, ο Πογιέτ τόνισε για τα μεταγραφικά: «Εγώ θα ήθελα να γίνουν μεταγραφές την 1η Ιανουαρίου, αλλά έτσι είναι το ποδόσφαιρο. Είμαι ο χειρότερος εδώ μέσα και τον θέλω τον παίκτη νωρίς. Για τον Ν’ Ζόγκμπια είναι δύσκολο, στην ουσία… όχι. Εξαρτάται από πολλά, αλλά είναι δύσκολο. Ψάχνουμε διαφορετικό παίκτη. Είχαμε την πιθανότητα, ενθουσιαστήκαμε, αλλά είναι πολλά πράγματα σε μια μεταγραφή. Ψάχνεις παίκτη, προκύπτει κάποιος άλλος, και μετά προσπαθείς να συνδυάσεις πράγματα.\nΈχουμε συγκεκριμένους στόχους. Ξέρουμε τι ψάχνουμε. Αυτό που συνέβη, συνέβη… τυχαία με τον Ν’ Ζόγκμπια. Δεν θέλαμε αριστεροπόδαρο με αυτά τα χαρακτηριστικά. Θα έπρεπε να κάνουμε πράγματα, μέσα στην ομάδα, να τετραγωνίσουμε την λογική μας. Αν πούμε τα χαρακτηριστικά, η τιμή θα ανέβει κατακόρυφα. Έτσι γίνεται πάντα. Ψάχνουμε παντού. Όχι μόνο στην Αγγλία. Και στην Ελλάδα».\nΓια τους στόπερ, ο Πογιέτ τόνισε ότι αν δεν υπάρξει αποχώρηση, τότε δεν θα γίνει και μεταγραφή κεντρικού αμυντικού «Προσπαθώ να υπάρχει ισορροπία και τα 3 στόπερ αξίζουν να παίζουν. Στο τέλος της σεζόν θέλω οι αμυντικοί να είναι σε αυτή την κατάσταση να μπορεί να παίζει ο οποιοσδήποτε από τους 3. Και θέλω να προσθέσω ότι στο ματς Κυπέλλου, το κερδίσαμε λόγω άμυνας με Μπακάκη, Σοϊλέδη, Λαμπρόπουλο, Κολοβέτσιο. Τα μπακ θέλω να έχουν χρόνο συμμετοχής. Είναι μία κατάσταση πολύ καλή για μένα, δύσκολη για τους παίκτες. Πάντα μένει ένας έξω. Δεν μου αρέσει να αλλάζω πολλά πράγματα. Θέλω να είμαστε έτοιμοι για το τέλος. Αν δεν φύγει κάποιος στόπερ, τότε δεν θα κάνουμε μεταγραφή».\nΓια το ματς με την Ξάνθη, ο τεχνικός της ΑΕΚ είπε: «Ξέραμε ότι θα είναι περίπλοκο παιχνίδι. Δεν είμαι φαν της στατιστικής, αλλά η Ξάνθη παίζει κλειστά με λίγα γκολ. Οπότε γνωρίζαμε ότι αν δεν βάλουμε 2 γκολ θα ήταν δύσκολο το ματς.\nΠοδοσφαιρικά μιλώντας στα πρώτα 25 λεπτά ήταν το καλύτερο μας παιχνίδι. Δίχως αμφιβολία θα ήθελα να μην είχαμε υποφέρει τόσο. Καλύτερα όμως να κερδίζουμε έτσι, παρά να παίζουμε ωραία και να μην παίρνουμε βαθμούς. Συνεχίζουμε την προσπάθεια, την βελτίωση. Δεν ζήτησα να δώσουμε χώρο ή κάτι τέτοιο στο β’ ημίχρονο. Για αυτό και έκανα τις αλλαγές αυτές. Περίμενα η ομάδα να αντιδράσει, οι παίκτες που ήταν μέσα. Αλλά επειδή δεν βλέπαμε αντίδραση, τότε πήραμε την απόφαση για τις αλλαγές.\nΗ Ξάνθη μας πίεσε για τις αλλαγές. Πριν τις αλλαγές ήταν ανοιχτό ματς, όποιος ήθελε μπορούσε να σκοράρει. Δεν μου αρέσει αυτό, για αυτό έκανα τις αλλαγές. Ίσως η αίσθηση μας από το ματς με τον Λεβαδειακό να ήταν σε κάποιους παίκτες. Εμείς στην πράξη έχουμε δουλέψει στο 4-3-3. Το έχουμε κάνει σε μία προπόνηση και 5 λεπτά. Αρα η ευθύνη είναι δική μου».\nΤέλος, για τον Κουκουλάκη και τις διαμαρτυρίες, ο Πογιέτ επεσήμανε: «Μου αρέσει να ζω το παιχνίδι. Εγώ προσωπικά στις προπονήσεις δεν κάνω τον διαιτητή. Ξέρω πόσο δύσκολο είναι. Για παράδειγμα στην συζήτηση με τον διαιτητή, σε τέλεια αγγλικά, σεβαστήκαμε ο ένας τον άλλο. Απλά μου αρέσει να ζω το ματς».


Aγνωστοι βανδαλίζουν το Νεκροταφείο Λουτρακίου - PeloponnisosNews Online\nΑρχική Ν. Κορινθίας Aγνωστοι βανδαλίζουν το Νεκροταφείο Λουτρακίου\nAγνωστοι βανδαλίζουν το Νεκροταφείο Λουτρακίου\nΈνα απίστευτο συμβάν εκτυλίχθηκε στον χώρο του Νέου Δημοτικού Νεκροταφείου του Λουτρακίου, στην περιοχή Άσπρα Χώματα, για το οποίο έχει ενημερωθεί η αστυνομία και οι διαδικασίες βρίσκονται σε πλήρη εξέλιξη. Όπως καταγγέλλει στο loutraki365.gr η κυρία Α. Δ., ήρθε αντιμέτωπη με μια δυσάρεστη και πρωτοφανή έκπληξη, όταν επισκέφθηκε το μνήμα στενού συγγενικού της προσώπου, πριν από λίγες ημέρες. Παρατήρησε ότι “ο σταυρός του μνήματος είχε σπάσει και είχε μετακινηθεί η πλάκα που αναγράφει το όνομα του συγγενικού της προσώπου και την ημερομηνία θανάτου του”, όπως μας περιγράφει.\nΣημειώνεται ότι ο χώρος του Νεκροταφείου, παραμένει εντελώς αφύλακτος καθ’ όλη τη διάρκεια της ημέρας, παρά τα ιδιαιτέρως υψηλά σχετικά τέλη που αποδίδονται στο Δήμο. Μάλιστα, δεν υπάρχει καν ένα σχεδιάγραμμα με τα ονόματα των εκλιπόντων και το ακριβές σημείο όπου βρίσκονται, έτσι ώστε συγγενείς και φίλοι να μπορούν εύκολα να τους εντοπίσουν στο χώρο.\n“Θεωρώ αποτρόπαια πράξη την βεβήλωση των μνημάτων στο κοιμητήριο, για οποιαδήποτε αιτία κι αν έγινε. Είτε είναι εκδηλωση μίσους, είτε ξέσπασμα της στιγμής, είτε κρύβονται συμφέροντα, είναι ιεροσυλία και ο δράστης ή οι δράστες δεν πρέπει να μείνουν ατιμώρητοι. Προσωπικά, θα επιδιώξω με κάθε τρόπο την σύλληψή του”, ανέφερε χαρακτηριστικά στο loutraki365.gr.\nΠροηγούμενο άρθροΚόρινθος: Αυτοκίνητο παρέσυρε και σκότωσε ηλικιωμένη γυναίκα\nΕπόμενο άρθροTo ‘Aργος φόρεσε τα καλά του και ο Δήμαρχος καλεί τον κόσμο στην φωταγώγηση του δέντρου (φωτο)


NBA - σελίδα 1 - Novasports.gr\nΤουρκικό δικαστήριο καταδίκασε τον Μεχμέτ Καντέρ, πατέρα του σέντερ των New York Knicks, Ενές Καντέρ με την κατηγορία συμμετοχής σε «τρομοκρατική οργάνωση», όπως ανέφεραν χθες τα τουρκικά μέσα ενημέρωσης.\nΓια την πρόκληση του ΝΒΑ μίλησε ο Λούκα Ντόντσιτς, λέγοντας σε ποια θέση του αρέσει να αγωνίζεται, ενώ μίλησε και για τον Λεμπρόν Τζέιμς.\nΣε ποινή κάθειρξης 15 ετών καταδικάστηκε ο πατέρας του Ενές Καντέρ, Μεμέτ, σύμφωνα με όσα μεταδίδουν τουρκικά μέσα ενημέρωσης ως μέλος του «Κινήματος Γκιουλέν», το οποίο έχει χαρακτηριστεί τρομοκρατική οργάνωση.\nΟ μικρός αδερφός του Γιάννη Αντετοκούνμπο, Κώστας, είχε εντυπωσιακή παρουσία στα Pro Day δοκιμαστικά του Λος Άντζελες, δείχνοντας στις ομάδες του ΝΒΑ ότι είναι πολλά περισσότερα από «ο αδερφός του Γιάννη».\nΜοιάζει για… τρολ, αλλά είναι αλήθεια! Το NBA έχει βάλει σε διαδικτυακή δημοπρασία την φανέλα την οποία ο Τζέι-Αρ Σμιθ φόρεσε στο πρώτο παιχνίδι των τελικών του ΝΒΑ!\nΟ Σύνδεσμος Ελλήνων Προπονητών Καλαθοσφαίρισης συνεχάρη τον Φώτη Κατσικάρη για το ότι θα συνεχίσει την καριέρα του στο τεχνικό επιτελείο των Γιούτα Τζαζ. Ο Έλληνας προπονητής είναι ο πρώτος από την χώρα μας που θα δουλέψει στο ΝΒΑ.\nΟ Αντρέ Ιγκουοντάλα έχει αναλάβει το δύσκολο έργο να νουθετήσει τον Τζόρνταν Μπελ.\nΟ Κάιρι Ίρβινγκ τόνισε πως ο Κέβιν Ντουράντ είναι ο κορυφαίος παίκτης των Γκόλντεν Στέιτ Ουόριορς και πως βελτιώθηκε σημαντικά στους «πολεμιστές».


Χωρίς απρόοπτα κόντρα στον Ιωνικό η Λάρισα - kosmoslarissa\nΧωρίς απρόοπτα κόντρα στον Ιωνικό η Λάρισα\nΑθλητικά | 25 Οκτ 2019, 19:49\nΗ Λάρισα ολοκλήρωσε την προετοιμασία της για την εκτός έδρας αναμέτρηση με τον Ιωνικό Affidea (26/10, 15:45) με τον Βασίλη Φραγκιά να έχει όλους τους διαθέσιμους παίκτες ετοιμοπόλεμους.\nΜοναδική απουσία για την ομάδα της Θεσσαλίας είναι ο Θοδωρής Τσιλούλης, που βρίσκεται στην Κίνα, με την εθνική ομάδα Ενόπλων Δυνάμεων.\nΟ εκ των συνεργατών του Βασίλη Φραγκιά, Στάθης Νεραντζάκης, τόνισε: «Πρόκειται για ένα δύσκολο ματς, με τον Ιωνικό μετά την αλλαγή προπονητή να παρουσιάζεται πολύ καλύτερος στο επιθετικό του παιχνίδι.\nΕμείς όλη την εβδομάδα μην έχοντας προβλήματα, όπως συνέβη την περασμένη εβδομάδα, προετοιμαστήκαμε πολύ καλά και είμαστε έτοιμοι. Είναι ένα εκτός έδρας ματς και αυτό που χρειάζεται να κάνουμε είναι να ελέγξουμε τον ρυθμό του παιχνιδιού και βέβαια να γίνουμε πιο σκληροί στην άμυνα».\n09:52 ΑΕΛ: Eκλεισε τον αρχηγό της Εθνικής Αρμενίας Βαραζντάντ Χαρογιάν


Ενεργειακές Αναβαθμίσεις Κτιρίων - Kapsalis Τεχνική Εταιρεία | Μελέτες · Κατασκευές · Ανακαινίσεις\nΣύνολο επεμβάσεων με σκοπό τη μείωση των ενεργειακών αναγκών του κτιρίου για θέρμανση και ψύξη. Τα πλεονεκτήματα από την ενεργειακή αναβάθμιση των κτιρίων είναι τα ακόλουθα:\nΗ ενεργειακή αναβάθμιση οδηγεί σε μικρότερο κόστος λειτουργίας του κτιρίου ειδικά μάλιστα σήμερα με τις τιμές των καυσίμων να αυξάνονται συνεχώς.\nΗ ενεργειακή αναβάθμιση συντελεί στην προστασία του περιβάλλοντος.\nΗ βελτίωση του εσωτερικού κλίματος και της ποιότητας ζωής και τέλος.\nΗ αύξηση της αξίας του ακινήτου, καθώς ένα κτίριο με υψηλή ενεργειακή κλάση (μεγαλύτερη από Β) είναι οικονομικότερο στη χρήση από ένα χαμηλής κλάσης και μπορεί να διεκδικήσει μεγαλύτερο τίμημα κατά την πώληση ή την ενοικίαση.\nΗ Τεχνική Εταιρεία Καψάλης σας παρέχει εξωτερική θερμομόνωση τοίχων, μόνωση ταράτσας, αντικατάσταση κουφωμάτων, εφαρμογή ψυχρών υλικών σε δώματα ή ταράτσες, αναβάθμιση θέρμανσης.


Το νέο τεύχος της «Ραδιοτηλεόρασης» κυκλοφορεί! – Fast News\nΜε αφιέρωμα στη μίνι σειρά επιστημονικής φαντασίας «Η πριγκίπισσα και το σμαράγδι του Οζ» (Tin Man), που έλαβε διθυραμβικές κριτικές κατακτώντας κοινό και κριτικούς, και μεταδίδεται από την ΕΡΤ1 σε δύο μέρη, τα Σάββατα 29 Ιουνίου και 6 Ιουλίου, στις 17:00, κυκλοφορεί, αυτή την εβδομάδα, η «Ραδιοτηλεόραση».\nΣτο νέο τεύχος, οι φίλαθλοι αναγνώστες ενημερώνονται για όλα τα μεγάλα ποδοσφαιρικά τουρνουά της FIFA και της UEFA σε επίπεδο Εθνικών Ομάδων Ελπίδων, Νέων και Γυναικών, τα οποία εξασφάλισε και θα μεταδίδει η ΕΡΤ για τα επόμενα τρία χρόνια.\nΈνα αποκαλυπτικό ντοκιμαντέρ-οδοιπορικό στη μαρτυρική Μεγαλόνησο, με γενικό τίτλο Φάκελος της Κύπρου, παρουσιάζει σε δύο μέρη η εκπομπή της ΕΡΤ1 «Ιστορικοί περίπατοι», τα Σάββατα 29 Ιουνίου και 6 Ιουλίου, στις 16:00.\nΣε «Εκπληκτικά ξενοδοχεία» σε όλο τον κόσμο μάς ξεναγεί η νέα φανταστική σειρά ντοκιμαντέρ της ΕΡΤ2, παραγωγής BBC 2017, από Δευτέρα έως Παρασκευή, στις 11:00.\nΑκόμη, το αναλυτικό πρόγραμμα των καναλιών της ΕΡΤ, οι καλύτερες ταινίες της εβδομάδας για όλη την οικογένεια και εκπομπές του ραδιοφώνου, που συνδυάζουν την έγκυρη και έγκαιρη ενημέρωση με την ποιοτική ψυχαγωγία, φιλοξενούνται στο 76ο τεύχος της «Ραδιοτηλεόρασης».\nΚυκλοφορεί Νέο Ραδιοτηλεόρασης τεύχος της το\nG20-ΗΠΑ: Διεργασίες για συνάντηση Ντόναλντ Τραμπ – Κιμ Γιόνγκ Ουν\nΕξάρθρωση συμμοριών που ανατίναζε ΑΤΜ και ρήμαζε...


Vactive Προσφορές και εκπτωτικοί κωδικοί 15% Οκτώβριος 2021\nProsfora365 Κατηγορίες Vactive\nVactive Προσφορές και εκπτωτικοί κωδικοί\nΌλοι οι καινούργιοι εκπτωτικοί κωδικοί και προσφορές για το Vactive - Οκτώβριος 2021\nΛάβετε Παντελόνια Φόρμας τόσο χαμηλά όσο €13.90 στο Vactive\nΠροστασία Προσωπικών Δεδομένων από 16.90€\nΛάβετε Χειροποίητα σακίδια ξεκινώντας από €18.90 στο Vactive\nΛάβετε Προστασία Προσωπικών Δεδομένων από 16.90€ στο Vactive\nΛάβετε Tshirts τόσο χαμηλά όσο €9.90 στο Vactive\nΛάβετε OUTLET ΠΡΟΣΦΟΡΕΣ χαμηλά όσο €8.90 στο Vactive\nΛάβετε SIXTY DEGREES από €10.90 στο Vactive\nΛάβετε Ανδρικά χαμηλά όσο €9.90 στο Vactive\nΛάβετε Βερμούδες τόσο χαμηλά όσο €14.90 στο Vactive\nΣυχνές ερωτήσεις για το Vactive\nΠώς μπορώ να χρησιμοποιήσω το κουπόνι Vactive μου;\nΓια να εξαργυρώσετε την αξία ενός κουπονιού Vactive: Επισκεφτείτε το vactive.gr και αγοράστε ένα στοιχείο, απλά εισάγετε τον κωδικό εξαργύρωσης στο checkout. Ελέγξτε τους όρους και τις προϋποθέσεις για όλες τις λεπτομέρειες του κουπονιού ή της προσφοράς Vactive.\nΜπορώ να χρησιμοποιήσω δύο κουπόνια Vactive ταυτόχρονα;\nΕίναι προσωρινά μη διαθέσιμο. Επί του παρόντος, η Vactive υποστηρίζει μόνο έναν κωδικό έκπτωσης Vactive τη φορά. Στη σελίδα πληρωμής των προϊόντων Vactive, μπορεί να συμπληρωθεί μόνο ένα κουπόνι Vactive. Ελπίζω ότι αυτή η απάντηση θα σας βοηθήσει.\nΧρησιμοποιήστε κωδικούς κουπονιού Vactive για αποθήκευση\nΌλα τα Vactive εκπτωτικά κουπόνια με προσφορές και όλοι οι κωδικοί έκπτωσης είναι εδώ. Μπες στο Vactive και βρες ένα σορό εκπτώσεις που Σε περιμένουν πως, Προϊόντα 15% φθηνότερα στο Vactive! Μαθε πρώτος τις προσφορές Vactive Πρόλαβε όλες τις προσφορές πριν εξαντληθούν.


Λέτε να βρήκαν τον τάφο του Μ. Αλέξανδρου; - Σελίδα 2 - coinsmania\nΔημοσίευση από admin » 15 Αύγ 2014, 12:08\nΧαχαχαχαχαχαχα, κλασικοί Ελληναράδες.\nΝτα Κάπο, για τον διάσημο "αρχαιοκάπηλο" (το βάζω σε εισαγωγικά διότι λέγεται ότι σε τελευταία δικαστήρια που έγιναν προς αποκατάσταση του ονόματος του δικαιώθηκε, χωρίς να το ξέρω απόλυτα) Βάγια, ξέρεις να μας πεις καμιά ιστορία; Λέγεται ότι χάραζε τα αρχικά του όπου έμπαινε.\nΔημοσίευση από da capo » 15 Αύγ 2014, 12:13\nadmin έγραψε: Χαχαχαχαχαχαχα, κλασικοί Ελληναράδες.\nΌχι δεν τον ξέρω. Πάντως το να αφήνουν τα αρχικά τους, την "υπογραφή " τους, συνηθίζεται...\nΕγγραφή: 15 Μαρ 2014, 21:54\nΔημοσίευση από molo » 15 Αύγ 2014, 13:59\nsideras έγραψε: μολο μιας και εισαι απο εκει μια ματια που εριξα απο το γκουγλι διπλα απο τον αρχαιολογικο χωρο φαινεται κατι πολυ μεγαλυτερο σαν πυραμιδα .ετσι ειναι?θελω να πω οτι σαν εικονα σκεφτηκα οτι αυτο που βρηκαν ισως ειναι καπιος στρατηγος του αλεξανδρου και διπλα να ειναι ο ιδιος ο βασιλιας αλεξανδρος\n2,5 χιλιομετρα περιβολος περιπου φιλε μου ειναι αυτο που λες το διπλανο και μπραβο σου που το ειδες. γιαυτο λεη η παροιμια .'' αλο τα ματα του λαγου, και αλο της κουκουβαγιας . δεν το ειδαν αυτο αραγε οι αρχαιολογοι? τελος παντον ας μην προτρεχουμε οπωσ λεει και ο admin kai ταυτιζομαι σε αυτο ας δουμε τη θα γινει πρωτα με τον 500 μετρων περιβολο /τυμβο . αλα ρε παιδια δε με αφηνει το προαισθημα κατι μου λεει οτι θαχουν ανοιξει με ριφιφι κανα τουνελ στον διπλανο χωρο και θα βγαζουνε πραγματα και αυτο με κανει εξω φρενον. ας δουμε τη θα κανουν με αυτον τον τυμβο και μετα αμα δεν δουνε την σαν πυραμιδα τοτε ///θα εχουν και βαση αυτα που υποπτευομαστε μεχρι τοτε υπομονη\nΔημοσίευση από admin » 15 Αύγ 2014, 14:15\nΔεν γίνονται αυτά Μόλο.\nΔεν μπορεί σε ένα σύνολο υπευθύνων, εργατών, αστυνομικών, υπηρεσιών, να είναι όλοι διεφθαρμένοι και συνεννοημένοι.\nΘα έχεις λόγους να ανησυχείς αν σταματήσουν αιφνιδίως τις έρευνες και ανακοινώσουν κάποια δικαιολογία. Εκεί μπορεί να προκύπτουν αλήθειες οι οποίες θίγουν συμφέροντα. Προφανώς η εύρεση ενός τάφου όπως του Μ. Αλεξάνδρου θίγει τέτοια συμφέροντα και δεν ξέρω πραγματικά αν θα υπήρχαν πιέσεις να αποσιωπηθεί ένα τέτοιο εύρημα ή να αποδοθεί σε άλλον ΄το μνημείο.\nΔημοσίευση από molo » 15 Αύγ 2014, 15:15\nτην καλησπερα μου σε ολο το forum.\nμακαρι να βγω ψευτης k. admin\nkai εγω αυτο θελω μεσα μου . να βγω ψευτης.ο μεγαλυτερος κιολας\nαλλα να μην βλεπουν την πυραμυδα απο διπλα ρε γαμωτο?\nθελω να πιστευω οτι θελουν να τελιωσουν με τον τυμβο πρωτα,οι αρχαιολογοι , και μετα να ασχοληθουν με τα διπλανα μεροι σκαναρωντας τα ,με τα γεωρανταρ\nΔημοσίευση από παρτιζάνος » 15 Αύγ 2014, 18:49\nΈχουν γνώση οι φύλακες. Οι κάτοικοι των χωριών πέριξ του αρχαιολογικού χώρου είναι ψαγμένοι και υποπτευμένοι με την καλή αλλά και την κακή έννοια. Τόσο αυτοί όσο και οι τοπικοί άρχοντες δεν θα επιτρέψουν να συμβεί κανένα σενάριο κινδυνολογίας. Ανεξάρτητα από το τι φιλοξενεί ο τάφος, ας ελπίσουμε τα όποια ευρήματα να εκτεθούν στο Αρχαιολογικό Μουσείο Αμφίπολης και όχι στα μουσεία Αθηνών – Θεσ/νίκης κλπ.\nΕγγραφή: 09 Μάιος 2009, 18:13\nΔημοσίευση από sideras » 15 Αύγ 2014, 19:37\nπαρτιζανος ξερεις που τους εχουν γραμμενους τους τοπικους αρχοντες?αν πρεπει να την κανουν δεν τους σταματα κανενας.ρε παιδια πιστευεται οτι δεν ξεραν η δεν ξερουν που υπαρχη σημαντικο μνημειο? πιστευεται οτι τωρα ανακαληψαν το συγγεκριμενο?\nζησε με τα δικα σου.. θελω..και οχι με τα πρεπει των αλλων\nΕγγραφή: 30 Οκτ 2013, 15:11\nΔημοσίευση από ektimitis » 16 Αύγ 2014, 01:12\nΔύσκολο, να είναι ο Αλέξανδρος εκεί, αυτός πέθανε φτωχός και περιφερόμενος βαλσαμωμένος είχε γίνει αντικείμενο λατρείας, ίσως να είχε φτιαχτεί ο τάφος από παλιά για τον στρατηλάτη, αλλά κτερίσματα δεν νομίζω να έχει μαζί του στον τάφο, με τα δανεικά των στρατηγών του την έβγαζε στα τελευταία του.\nΔημοσίευση από vetnm » 16 Αύγ 2014, 09:17\nΤο γεγονός οτι ο κάθε άσχετος με την αρχαιολογία εκφέρει άποψη οταν οι ειδικοί δεν μπορούν να κάνουν πρόβλεψη δείχνει το μεγαλείο της φυλής.\nΈνα ακόμα στοιχείο ,που μας κάνει μοναδικούς σαν φυλή είναι οτι χιλιάδες απο εμας έχουμε περάσει επανειλημμένα απο την Αμφίπολη αλλά δεν νοιώσαμε την ανάγκη να επισκεφθούμε τον αρχαιολογικό χώρο, όπως βέβαια συμβαίνει και με όλους τους αρχαιολογικούς χώρους.\nΜας κάνει εντύπωση ο ξένος που όχι μόνο επισκέπτεται τους αρχαιολογικούς χώρους αλλά είναι πλήρως ενημερωμένος για την ιστορικότητα αυτών των χώρων. Μας λείπει η παιδεία στο συγκεκριμένο τομέα.\nΓια την περιοχή να σημειώσω οτι ο κόμβος της Αμφίπολης είναι ημιτελής πάνω απο μία διετία. Ενδεχομένως η πρόοδος του έργου να σκοντάφτει στις αρχαιολογικές εργασίες που απαιτούνται σε κάθε επέμβαση στο έδαφος.\nΕπίσης το λιμάνι της Αμφίπολης είναι θαυμάσιο και έχουν γίνει υποδομές για να δέχεται σκάφη αναψυχής. Πέρσι δεν υπήρχε κανένα.\nΕύχομαι η αρχαιολογική ανακάλυψη να του δώσει ζωή.\nΔημοσίευση από sideras » 16 Αύγ 2014, 12:20\nευτηχος που η σχετικοι εχουν αποψη δουλευουν σωστα και δεν ειναι λαμογια ,ευτηχος που εχουμε τους ειδικους και τοσα χρονια εχουν βγαλει ολλα τα μεγαλα μνημεια ελατε να χειροκροτησουμε ολοι μαζι, γιατι απο αυτους φαινεται το μεγαλειο της φυλης μας......να και ενα υπουργειο που κανει σωστα την δουλεια του.\nΔημοσίευση από Kostas Anastasiou » 16 Αύγ 2014, 16:39\nΟ καθε ενας μας γραφουμε και λεμε τις γνωμες μας.\nΓραφουμε για τοσα μα τοσα πολλα που εχουμε ακουσει, αλλα και λιγα αλλα αρκετα για να μας πηγαινει εκει το μυαλο μας παντα.\nΦυσικα και αυτοι που ειναι εκει αρχαιολογοι, ειναι με το μερος των πολιτικων.\nΦυσικα και οσοι αστυνομικοι φυλανε, ειναι με το μερος της διαταγης.\nΤουλαχιστων οι επικεφαλης.\nΑν εχω αδικο, μακαρι οπως εγραψε και ο φιλος μας παραπανω, να βγω εγω ακομη πιο μεγαλος ψευτης.\n<<< 1980. Αστακος, Αιτολοακαρνανια. Σε εργα για λιμανι, ανακαλυψανε αρχαιο πολιτισμο της 3της χιλιετιας.\nΕντολη εργοταξιου προς αρχαιολογους. Βγαλτε οτι μπορειτε, γιατι το εργο πρεπει να προχωρησει.\nΕυτυχως οι κατοικοι δεν μασανε και το εργο παρα του οτι επεσε μπετο, σταματησε.\nΤο 1984 ξαναπροσπαθησανε να τελειωσουνε το εργο, ομως παλι ξανα ο κοσμος αντισταθηκε.\nΤο 1990 ξανα το ιδιο. Ευτυχως υπαρχη και κοσμος που εχει κοτσια και κοντραρη!!!\nΤο μπετο εχει πεσει ομως. Οποσδηποτε με καθε τροπο να κανουνε λιμανι.\nΟποσδηποτε να κανουνε ηλεκτρικο σταθμο εκει....\nΤον πολιτισμο και τα στοιχεια του 3.000 προ Χριστου που μπορεις να βρεις, λιμανι κανεις οπουδηποτε θελεις!\nΑς μας γραψει περισσοτερα καποιος αρχαιολογος εαν θελει για το ποσο σημαντικο ειναι να ανακαληψεις οτιδηποτε της 3της χιλιετιας.>>>\nΚριμα την κυρια Ε...... Χ......... και τον Η.... Σ............. που παλεψανε αλλα δεν μπορεσανε να προχωρησουνε το εργο της αρχαιολογιας!\nΕχει διαφορα το μετρο της Αθηνας που επρεπε να τελειωση και ο μετροποντικας ελιωνε ατελειωτα τοσα μα τοσα αρχαια.\nΕγω δεν ειδα, ομως πιστευω τους συναδερφους μου που ητανε παρων!\nΗ αυτα που λεει ο Τριανταφιλοπουλος και ο Χαρδαβελας ειναι ψεματα.\nΜακαρι να υπηρχανε καποιοι που θα ειχανε μυαλο και να ειναι οπως θα επρεπε για ολους και για ολα!!!\nΔυστυχως υπαρχουνε πολλοι τιμιοι σε ολοκληρη την Ελλαδα, αλλα ειναι κατω απο διαταγες, η αυτοι που αρνουντε η τους απολυουν, η παραιτουντε μονοι τους!\nΣε καμια περιπτωση δεν αναφερω οτι δεν ειναι αστυνομικοι που δινουνε την ζωη τους για το δικαιο και παλευουνε καθημερινα για την ασφαλεια μας!\nΣε καμια περιπτωση δεν γραφω οτι δεν υπαρχουνε αρχαιολογοι, γυναικες και αντρες που κλαινε εστω και για λεπτομερια για να υπαρχη το δικαιο και να σωσουνε οτιδηποτε περισσοτερο η για να φερουνε στην επιφανεια, οσο το δυνατον περισσοτερα.\nΠαντα και παντου υπαρχουνε δικαιοι, ικανοι, αλλα ομως υπαρχουνε και αυτοι που ειναι βαλτη να παιζουνε τα παιχνιδια του παγκοσμιου συμφεροντος και δεν ειναι μικροι η απρογραμματιστοι.\nΜελετημενα τα παντα και με ατελειωτο χρημα....\nΚαι εμενα η ευχη, η επιθυμια και η χαρα ειναι να βρεθουνε τα παντα και να φανουνε στα μουσεια και στην ιστορια μας!\nΤα παραδειγματα που ερχονται στο μυαλο μου δυστυχως ειναι αρνητικα για αυτο νιωθω αυτα που γραφω.\nΟ καιρος θα δειξει.\nΔημοσίευση από MoYiA » 17 Αύγ 2014, 18:51\nΔημοσίευση από knight2000 » 18 Αύγ 2014, 01:54\nΟσο αφορά αν βρήκαν η οχι τον τάφο του Μ.αλέξανδρου ειλικρινά κανείς μας δεν μπορεί να είναι σίγουρος , οτι και να είναι αυτό που βρήκαν είναι καλό αυτό ειναι το μόνο σίγουρο , οσο αφορά το μετρό που είπες φίλε κώστα στις αρχαιολογικές υπηρεσίες είναι τόνοι από ευρήματα απο ακόμα δεν έχουν προλάβει καν να τα κοιτάξουν , και όλο και έρχονται στην επιφάνεια νεα ευρήματα , εχω απορία να δω τώρα που σκάβουν στον κορυδαλλό την ταξιαρχών να δω αν θα βγεί κάτι από εκεί καθώς απο μικρός άκουγα οτι υπάρχουν πολλά πράγματα απο κάτω .Υπομονή και θα δούμε παιδιά .\nΦιλικά Γιώργος .\nΔημοσίευση από manabellas » 18 Αύγ 2014, 06:55\nΠροστασία ειδικά από τους Γερμανούς ζητά από την επικεφαλής της αρχαιολογικής ομάδας στην Αμφίπολη των ευρημάτων του θολωτού τάφου που ερευνάται στην περιοχή, ζήτησε η βουλευτής των Ανεξαρτήτων Ελλήνων Ραχήλ Μακρή.\nΌπως αναφέρει χαρακτηριστικά απευθυνόμενη προσωπικά στην Αικατερίνη Περιστέρη και την επιστημονική κοινότητα των αρχαιολόγων να διαφυλάξουν τα ευρήματα ακόμα και αν χρειαστεί να παραβούν τις εντολές υπουργών και του ίδιου του πρωθυπουργού.\nΗ βουλευτής Κοζάνης των ΑΝΕΛ επικαλείται «μηνύματα αγωνίας από πολίτες που φοβούνται μεθόδευση στην Αμφίπολη.\nΟλόκληρο το μήνυμα της βουλευτού των ΑΝΕΛ στο Facebook:\n«Επειδή λαμβάνω συνεχώς μηνύματα αγωνίας από πολίτες που φοβούνται μεθόδευση στην Αμφίπολη. Επειδή οι γερμανοί φίλοι μας αγαπούν τις αρχαιότητες και μας έχουν κατακλέψει.\nΕπειδή οι πατρώνοι τους, έχουν κλέψει αρχαιολογικούς θησαυρούς που διατηρούν στα μουσεία τους . Επειδή η κυβέρνηση έχει παραδοθεί στους εταίρους και σε τοκογλύφους.\nΕπειδή κανείς Έλληνας δεν έχει εμπιστοσύνη σε Αυτούς που παρέδωσαν την εθνική κυριαρχία, που εκχωρούν αιγιαλούς , αρχαιολογικούς χώρους και δημόσια περιουσία στο όνομα ενός επαχθούς χρέους.\nΕπειδή στην δανειακή σύμβαση, που υπέγραψε η τρικομματική κυβέρνηση, υπάρχουν εμπράγματες εγγυήσεις.\nΩς εκπρόσωπος του έθνους καλώ την υπεύθυνη αρχαιολόγο Αικατερίνη Περιστέρη και την επιστημονική κοινότητα των αρχαιολόγων, να προφυλάξουν τα ευρήματα από κάθε ύποπτη προσπάθεια, ακόμη και με παραβίαση εντολών υπουργών και του ίδιου του πρωθυπουργού.\nΣε περίπτωση που υπάρξουν ύποπτες κινήσεις να ενημερώσουν τους βουλευτές του αντιμνημονιακού τόξου και τους αρχηγούς των κομμάτων».\nΔημοσίευση από Kostas Anastasiou » 18 Αύγ 2014, 07:12\nΟ φοβος φυλαει τα ερημα λεει η παροιμια και η αλλη λεει οποιος καει στο κουρκουτι, φυσαει και το γιαουρτι.\nΠως να μην πηγαινει το μυαλο μας στο αρνητικο.\nΚαλυψανε τις σφιγγες απο τον ηλιο, αλλα και να μην της βλεπει και ο κοσμος.\nΜας τις παρουσιασανε ακεφαλες και λενε 90% οτι ο ταφος ειναι συλλημενος.\nΠοιος μας λεει οτι ηρθε στο φως της δημοσιοτητας οταν εχουν κανει οτι ητανε προγραμματισμενο απο αυτους....\nΚριμα, κριμα, κριμα. Για ολους μας που μας αρεσει το ωραιο, η αληθεια, θελουμε την ιστορια μας και την λογικη.\nΤοσους πολεμους, τοσες αδικοχαμενες ζωες, τοσες χιλιαδες χρονια και ακομη και σημερα τα ιδια και τα ιδια.\n2014 και να υπαρχη κοσμακης να μην εχει να φαει, ακομη και στην Ελλαδα.\nΟλα ειναι μια αλυσιδα, απο τον κορυφαιο Ελληνα στο αξιωμα, μεχρι και τον οποιονδηποτε ανθρωπακο που εχει ονειρο μια δουλεια, μια σωστη ζωη με χαρα και αξιοπρεπεια.\nΔυστυχως ειμαστε μικροι, διαφορετικα θα αλλαζαμε τα πραγματα και τις καταστασεις.


«Φρένο» της Σασουόλο στην Ίντερ! - Ποδόσφαιρο - Ιταλία | sport-fm.gr: ΣΠΟΡ FM 94.6\nΣάββατο, 17 Αυγούστου 2019, 20:43\nΣπουδαίο αποτέλεσμα για την Σασουόλο μέσα στο Μιλάνο καθώς έφυγε... αλώβητη (0-0) από το «Τζουζέπε Μεάτσα» κόντρα στην Ίντερ!\nΤελευταία ενημέρωση 19/01/2019, 23:42\nΤην... πάτησε η Ίντερ! Η σκληροτράχυλη, και φέτος, Σασουόλο κατάφερε να κρατήσει στο μηδέν την Ίντερ και να φύγει με ένα σπουδαίο αποτέλεσμα (0-0) σπό το «Τζουζέπε Μεάτσα», ενώ θα μπορούσε να πάρει ακόμη και το διπλό.\nΜάλιστα, η Σασουόλο όχι μόνο παθητική δεν ήταν αλλά έψαχνε συνεχώς την κόντρα και την μία φάση που θα της... κάτσει για να γίνει γκολ. Και είχε την καλύτερη ευκαιρία στο ματς στο 55ο λεπτό αλλά ο Χαντάνοβιτς με εξαιρετική επέμβαση κράτησε το μηδέν στην προσπάθεια του Μπόατενγκ, η οποία ήταν και ότι καλύτερο είχε να επιδείξει το δεύτερο μέρος.


Άνοδο προμηνύουν τα futures της Wall Street\nΠρώτη καταχώρηση: Τρίτη, 13 Μαρτίου 2018, 15:11\nΚέρδη καταγράφουν τα futures των βασικών χρηματιστηριακών δεικτών της Wall Street, τα οποία πάντως περιορίστηκαν μετά την ανακοίνωση της απομάκρυνσης του υπουργού Εξωτερικών Ρεξ Τίλερσον από την αμερικανική κυβέρνηση.\nΣυγκεκριμένα, τα futures του Dow Jones σημειώνουν άνοδο 65 μονάδων, ενώ μετά την ανακοίνωση των στοιχείων για τον πληθωρισμό ενισχύονταν περισσότερο από 100 μονάδες. Τα futures του Nasdaq σημειώνουν άνοδο 21 μονάδων και του S&P 9 μονάδων.\n«Ο Μάικ Πομπέο, επικεφαλής της CIA θα γίνει ο νέος μας υπουργός Εξωτερικών. Θα κάνει απίθανη δουλειά», έγραψε στο Twitter ο Ντόναλντ Τραμπ, επιβεβαιώνοντας την πληροφορία που είχε μεταδώσει νωρίτερα η Washington Post.\nΣτο πεδίο της οικονομίας, ο δείκτης τιμών καταναλωτή κινήθηκε ανοδικά και τον Φεβρουάριο, καταγράφοντας ωστόσο μικρότερη μηνιαία αύξηση σε σχέση με αυτήν του Ιανουαρίου. Σε ετήσια βάση πάντως ο πληθωρισμός διαμορφώθηκε σε υψηλό από τον Νοέμβριο του 2017.\nΕιδικότερα, σύμφωνα με τα στοιχεία του υπουργείου Εργασίας της χώρας, ο πληθωρισμός στις ΗΠΑ διαμορφώθηκε στο 0,2% σε μηνιαία βάση και στο 2,2% σε ετήσια βάση, όπερ σημαίνει πως ο δείκτης τιμών καταναλωτή αυξήθηκε κατά 0,2% τον Φεβρουάριο σε σχέση με τον Ιανουάριο και κατά 2,2% σε σχέση με τον Φεβρουάριο του 2016.\nΣημειώνεται ότι κατά την αντίστοιχη σύγκριση των μηνών Ιανουαρίου – Δεκεμβρίου ο δείκτης τιμών καταναλωτή είχε αυξηθεί κατά 0,5%.\nΤα στοιχεία επιβεβαίωσαν πλήρως τους οικονομολόγους που έλαβαν μέρος σε δημοσκόπηση της Wall Street Journal και τοποθετούσαν τον πληθωρισμό στο 0,2% σε μηνιαία βάση τον Φεβρουάριο.\nΤη Δευτέρα οι δείκτες στη Wall Street έκλεισαν με μικτά πρόσημα, με τον Dow Jones να υποχωρεί περισσότερο από 150 μονάδες, καθώς επανήλθαν οι ανησυχίες για το ενδεχόμενο εμπορικού πολέμου.\nΤην προηγούμενη εβδομάδα, ο Αμερικανός πρόεδρος Ντόναλντ Τραμπ υπέγραψε τα έγγραφα για την επιβολή δασμών στις εισαγωγές χάλυβα και αλουμινίου, που αναμένεται να τεθούν σε εφαρμογή τις επόμενες εβδομάδες. Αν και Καναδάς και Μεξικό εξαιρέθηκαν, οι επενδυτές παραμένουν ανήσυχοι για το ενδεχόμενο άλλες χώρες να προχωρήσουν σε αντίμετρα.\nΤελευταία ενημέρωση: Τρίτη, 13 Μαρτίου 2018, 15:11


Γέροντα, πώς εφαρμόζεται η θεία δικαιοσύνη σε κάποιον που σφάλλει; - Askitikon\nΑρχική Αγιολόγιο Ωφέλημα Ψυχής Γέροντα, πώς εφαρμόζεται η θεία δικαιοσύνη σε κάποιον που σφάλλει;\nΓέροντα, πώς εφαρμόζεται η θεία δικαιοσύνη σε κάποιον που σφάλλει;\n-Γέροντα, τι είναι η δικαιοκρισία του Θεού;\n-Η δικαιοκρισία του Θεού είναι η μακροθυμία ,η οποία έχει μέσα και την ταπείνωση και την αγάπη. Ο Θεός είναι πολύ δίκαιος, αλλά και πολύ φιλεύσπλαχνος, και η ευσπλαχνία Του νικάει την δικαιοσύνη Του.\nΘα σου πω ένα παράδειγμα,για να καταλάβης. Αν κάποιος άνθρωπος δεν είχε την ευκαιρία να ακούση ποτέ για τον Θεό, αυτός δεν θα κριθή σύμφωνα με την κατάσταση στην οποία βρίσκεται ,αλλά σύμφωνα με την κατάσταση στην οποία θα βρισκόταν , αν είχε γνωρίσει τον Θεό.\n-Γέροντα, πώς εφαρμόζεται η θεία δικαιοσύνη σε κάποιον που σφάλλει;\n-Η ανθρώπινη δικαιοσύνη λέει: Έσφαλες; Πρέπει να τιμωρηθείς. Η θεία δικαιοσύνη λέει: Αναγνωρίζεις το λάθος σου και μετανοείς; Συγχωρείσαι.\nΒλέπεις, ακόμη και από τον ανθρώπινο νόμο δικάζεται με επιείκεια κάποιος που κάνει ένα έγκλημα ,όταν μετανοή ειλικρινά και πάη μόνος του και το ομολογή, ενώ δεν υπάρχει καμμία υποψία για το πρόσωπό του. Και αν από τους ανθρώπους δικάζεται με επιείκεια ,πόσο μάλλον από τον δικαιοκρίτη και φιλεύσπλαχνο Θεό!\nΕίμαστε στα χέρια του Θεού. Ο Θεός μας παρακολουθεί με ακρίβεια και γνωρίζει την καρδιά του καθενός. Δεν θα μας αδικήση.\nΑφού υπάρχει θεία δικαιοσύνη και θεία ανταπόδοση ,και ο Θεός μας αγαπάει – το κυριώτερο από όλα – ό,τι καλό κάνει κανείς δεν χάνεται. Για αυτό είναι χαμένος , τελείως λειψός, όποιος ζητάει να δικαιωθή από τους ανθρώπους.\nΈχω παρατηρήσει ότι ,όταν ο άνθρωπος αδικηθή και εφαρμόση την θεία δικαιοσύνη, ο Θεός τον δικαιώνη ακόμη και σε αυτή τη ζωή. Θυμάμαι ,στον στρατό, μετά τον πόλεμο, είχε έρθει ο στρατηγός να δώση παράσημα.\nΕγώ, εκείνη την ημέρα έλειπα. Όταν φώναξε το όνομά μου ,βγήκε ένας που ήταν από την Θεσσαλία και πήρε εκείνος το παράσημο. Οι άλλοι στρατιώτες δεν μίλησαν, γιατί τότε είχε φυλάκιση, αν έλεγες ψέμματα.\nΌταν έφυγε ο στρατηγός ,εκείνος κρύφτηκε, γιατί οι άλλοι θα τον σκότωναν στο ξύλο. Όταν επέστρεψα, φοβόταν και από μένα. Ήρθε από εδώ- από εκεί ,οπότε μου είπε: « Να με συγχωρέσης, έκανα αυτό κι αυτό ».\n« Καλά έκανες και το πήρες, του είπα. Τι να το έκανα εγώ; ». Το φορούσε ύστερα στις παρελάσεις. Μετά από σαράντα χρόνια έρχεται εδώ στο μοναστήρι ο στρατάρχης της Πρώτης Στρατιάς από την Θεσσαλία και μου φέρνει ένα παράσημο του Μεγάλου Αλεξάνδρου.\nΌταν το είδα ,μου ήρθε να γελάσω. Μετά από σαράντα χρόνια! Μου έκανε εντύπωση: από τη Θεσσαλία ήταν εκείνος ο στρατιώτης , από την Θεσσαλία ήρθε και ο στρατάρχης! Βλέπετε πως γίνεται!\nΕνώ, όταν ζητάμε να δικαιωθούμε, χάνουμε τελικά και αυτά εδώ, αλλά και εκείνα που μας ετοιμάζει ο Χριστός για την άλλη ζωή, αν αδικηθούμε. Για χαμένα πράγματα δηλαδή χάνουμε τα σπουδαιότερα, τα αιώνια. Γιατί αυτά εδώ έτσι κι αλλιώς χαμένα είναι, τι να τα κάνουμε;\nΑπό το βιβλίο: «ΓΕΡΟΝΤΟΣ ΠΑΪΣΙΟΥ ΑΓΙΟΡΕΙΤΟΥ ΛΟΓΟΙ Γ΄ ΠΝΕΥΜΑΤΙΚΟΣ ΑΓΩΝΑΣ» ΙΕΡΟΝ ΗΣΥΧΑΣΤΗΡΙΟΝ «ΕΥΑΓΓΕΛΙΣΤΗΣ ΙΩΑΝΝΗΣ Ο ΘΕΟΛΟΓΟΣ» ΣΟΥΡΩΤΗ ΘΕΣΣΑΛΟΝΙΚΗΣ – 2007\nΠροηγούμενο άρθροΦασολάκια με κρέας !\nΕπόμενο άρθροΟκτώβριος. Καλό μήνα !


Sunnyside set τραπεζαρία αλουμινίου polywood λευκή 7 τεμάχια. Μοντέρνα τραπεζαρία με φινετσάτες λεπτομέρειες, που την κάνουν να ξεχωρίζει. Σκελετός από αλουμίνιο σε απόλυτο λευκό, textilene σε ανάλαφρο ιβουάρ και επιφάνειες τραπεζιού και μπράτσων από ανθεκτικό polywood σε teak χρώμα. Το σετ αποτελείται από ένα τραπέζι 150x90 & έξι άνετα στοιβαζόμενα καθίσματα.\nΔιάσταση: Tραπ.:150x90x73cm, Πολ.:57x66x87cm\nΚωδικός Προϊόντος: ΑG2356-037\nΣετ τραπεζαρία εξωτερικού χώρου που αποτελείται από ένα μοντέρνο τραπέζι σε απλή γραμμή από αλουμίνι..\nΤραπεζαρία Αlabama από αλουμίνιο και ξύλο teak.Η τραπεζαρία περιλαμβάνει το τραπέζι και 4 στοιβαζόμε..


Βρετανία: Ένας στους πέντε Λονδρέζους λέγεται ότι έχει προσβληθεί από τον κοραναϊό!\nΟ Βρετανός Υπουργός Υγείας, Ματ Χάνκοκ, πιστεύει ότι ένας στους πέντε Λονδρέζους έχει αναπτύξει αντισώματα κατά των ιών με βάση δείγματα δοκιμών.\nΣε καθημερινή ενημέρωση για την πανδημία, ο κ. Χάνκοκ είπε ότι οι δοκιμές έδειξαν ότι το 17% των Λονδρέζων είχαν αντισώματα, πράγμα που σημαίνει ότι θα μπορούσαν να μολυνθούν με έναν νέο κοροναϊό ταυτόχρονα. Αυτό είναι περίπου 1,53 εκατομμύρια άνθρωποι.\nΣτην υπόλοιπη χώρα, η αντίστοιχη αναλογία είναι χαμηλότερη, ειδικά 5%, ή περίπου 2,85 εκατομμύρια άτομα.\nΝωρίτερα, η Εθνική Στατιστική Υπηρεσία δήλωσε ότι το πρώτο εξάμηνο του Μαΐου, περίπου 137.000 άνθρωποι, περίπου το 0,25% του πληθυσμού του Ηνωμένου Βασιλείου, μολύνθηκαν από τον ιό.\nΟ κ. Χάνκοκ είπε ότι 10 εκατομμύρια αντισώματα έναντι των αντισωμάτων Roche και Abbott θα δοθούν από την επόμενη εβδομάδα, με προτίμηση στους υπαλλήλους του εθνικού συστήματος υγείας και των νοσοκομείων NHS.\nΩστόσο, ο υπουργός τόνισε ότι δεν ήταν σίγουρος ότι τα αντισώματα σε έναν οργανισμό παρέχουν ανοσία.\nΕίπε επίσης ότι δοκίμασε θετικά νέα αποτελέσματα για μια νέα ταχεία δοκιμή για την ανίχνευση ενός ιού που επέστρεψε αποτελέσματα εντός 20 λεπτών. Αναμένεται να εξαπλωθεί ευρέως τις επόμενες έξι εβδομάδες.\nΩστόσο, η κυβέρνηση ανακοίνωσε ότι οι μη Ευρωπαίοι μετανάστες NHS που εργάζονται εκτός του Ευρωπαϊκού Οικονομικού Χώρου θα εξαιρούνται από τις εκατοντάδες λίρες που έχουν πληρώσει μέχρι στιγμής με τις αιτήσεις θεώρησης.\nΗ απόφαση είναι μια αλλαγή στάσης από την κυβέρνηση. Χθες στη Βουλή των Κοινοτήτων, ο πρωθυπουργός Μπόρις Τζόνσον υπερασπίστηκε την κατηγορία ως απάντηση σε ερώτηση του ηγέτη της εργασίας, Sir Kir Starmer, αν και παραδέχτηκε ότι οφείλει χρήματα στις νοσοκόμες που πλήρωναν τους μισθούς τους.\nΠολλοί συντηρητικοί νομοθέτες πίεσαν επίσης για αλλαγή κυβέρνησης.\nΚύπρος: Βίντεο που χτυπούν εργοδότες με κάψουλες


H ζωή στην.. Αθήνα!\n"Στις 14/07/2011 και μετά από 2 χρόνια που έχω αυτό το μπλογκ αποφάσισα να του αλλάξω εμφάνιση! Το όνομα μου είναι Θάλεια και μέσα από αυτό το μπλογκ θέλω να σας δώσω τη δική μου ματιά από τη ζωή στην Αθήνα", διαβάζουμε στο "about" του www.lifeinathens.com και μας κάνει ιδιαίτερο κλικ. "Αυτό το μπλογκ ξεκίνησε από μια επιθυμία να ανακαλύψω τη ζωή στην Αθήνα, ζώντας για σχεδόν 7 χρόνια στο Λονδίνο. Αγαπώ τη μόδα, την τέχνη και να γράφω στα Ελληνικά, οπότε θα δείτε πολλά στα Ελληνικά. Ελπίζω να σας αρέσει", συμπληρώνει η Θάλεια Γελαδάκη, το πιο χαμογελαστό κορίτσι του blogging που τη συναντήσαμε και μας έπεισε πως η ζωή είναι ωραία, αρκεί να έχεις καλούς φίλους και να τα έχεις βρει με τον εαυτό σου!\nΜας απάντησε βέβαια στο ερωτηματολόγιό μας!\nΞεκίνησα να ασχολούμαι με το Life in Athens το Μάιο του 2009, περίπου ένα χρόνο και κάτι μετά την επιστροφή μου στην Ελλάδα από Αγγλία.\nΟι δυσκολίες που αντιμετωπίζω...όσες και οι περισσότεροι άνθρωποι...σχέσεις και καθημερινότητα.\nΑυτό που με κάνει να ονειρεύομαι είναι...τα ταξίδια!\nΠαίρνω δύναμη από... από τους γονείς μου, το φίλο μου και από ανθρώπους η οποίοι έχουν κάτι να σου δώσουν\nΑπό μικρή ήθελα να...χαμογελάω πολύ, έχω πολλά ρούχα και να βοηθάω.\nΠιστεύω πως μια γυναίκα είναι ευτυχισμένη όταν...τα έχει βρει με τον εαυτό της.


Τρελός, φανατικός και Παναθηναϊκός στο ...Φένλο ! (video) - Polis 24 Polis 24\nΤρελός, φανατικός και Παναθηναϊκός στο …Φένλο ! (video)\nΣτην «καρδιά» του Φένλο μυρίζει …Ελλάδα! Το εστιατόριο «Kreta» εδώ και 25 χρόνια μαθαίνει στους Ολλανδούς τα …μυστικά της ελληνικής κουζίνας και δίνει ένα διαφορετικό – και «γαλανόλευκο» – χρώμα στη μικρή πόλη που βρίσκεται στα ολλανδο -γερμανικά σύνορα.\nΣτην υποδοχή του «Kreta», η γλυκιά Έλενα μας καλωσορίζει με ένα πλατύ χαμόγελο που μοιάζει σαν ηλιαχτίδα στο «γκρίζο» Φένλο. Και στην κουζίνα ο Βαγγέλης μαγειρεύει τις ελληνικές λιχουδιές… Ακούγοντας όλη μέρα ελληνικό ραδιόφωνο, για να μάθει τα νέα της αγαπημένης του ομάδας, του Παναθηναϊκού.\nΟ Βαγγέλης είναι από τους τυχερούς φίλους του Τριφυλλιού, αφού και εφέτος οι Πράσινοι έκαναν προετοιμασία μια …ανάσα από την πόλη του. Τον πετύχαμε στο …καθήκον, να φορά μια φανέλα που θυμίζει τον θρίαμβο του Παναθηναϊκού στο «Γ. Καραϊσκάκης» το 2014.\nΜακριά από την πατρίδα εδώ και 25 χρόνια, όμως η Ελλάδα και ο Παναθηναϊκός παραμένουν στην καρδιά του. Άλλωστε αγωνίστηκε και στα «τσικό» του Τριφυλλιού στα νιάτα του, παρέα με τον Κώστα Αντωνίου.\nΣυζήτηση νοσταλγική και …Παναθηναϊκή που μπορείτε να δείτε στο βίντεο novasports.gr. Για την Αθήνα του ’80, για το Τριφύλλι που «άνθιζε» στην ποδοσφαιρική Ευρώπη. Για την Ελλάδα και τις δυσκολίες. Για την ήρεμη ζωή στην…\nNext article Παρίσι:Μακρόν και Τραμπ παρακολούθησαν την μεγαλειώδη παρέλαση (pics)\nPrevious article Γιατί όσο μεγαλώνουμε κοιμόμαστε λιγότερο;


Ergatiki - Σινεμά για την Παλαιστίνη\nΜε γρήγορα αντανακλαστικά απέναντι στο πρόσφατο κύμα αλληλεγγύης στους Παλαιστίνιους, η “New Star Films” παρουσιάζει δεκατέσσερις ταινίες αφιερωμένες στην παλαιστινιακή υπόθεση, στον κινηματογράφο Τιτάνια, από την Πέμπτη 29 Νοέμβρη ως και την Τετάρτη 5 Δεκέμβρη.\nΠέμπτη 29/11: 9μμ Palestine Blues (2008), τoυ Νίντα Σινοκρότ. 10.30μμ: Παραμύθια Εμπόλεμης Ζώνης (1995), του Μισέλ Χλέιφι.\nΠαρασκευή 30/11: 9μμ Το αλάτι αυτής της θάλασσας (2008), της Αν-Μαρί Τζάσιρ. 10.45μμ Η γεύση της επανάστασης, της Μπουθίνα Καναάν Χούρι. 11.15μμ Η σφαγή (2005), της Μόνικα Μπόργκμαν.\nΣάββατο 1/12: 9μμ Κάτω από τις βόμβες (2007), του Φιλίπ Αρακτιντζί. 10.30μμ Palestine Blues, 11.45μμ Τσίρκο Παλαιστίνη (1999), του Εγιάλ Χαλφόν.\nΚυριακή 2/11: 9μμ Το σιδερένιο τείχος (2006), του Μοχάμεντ αλ-Άταρ. 10μμ Το χρονικό μιας εξαφάνισης (1996), του Ιλία Σουλεϊμάν\nΔευτέρα 3/11: 9μμ Το τείχος (2004), της Σιμόν Μπιτόν. 10.45μμ Στο σπίτι (2004), του Σαβέριο Κοστάντσο.\nΤρίτη 4/11: 9μμ 9 Star Hotel (2007), του Ίντο Χαάρ. 10.30μμ Γάμος στη Γαλιλαία (1987), του Μισέλ Χλέιφι.\nΤετάρτη 5/11: Σημείο σύγκρουσης (2006), της Τζούλια Μπάσα. 10.30 Κάτω από τις βόμβες (2007).\nΣτις ταινίες περιλαμβάνονται και ντοκιμαντέρ, ιστορικά και σύγχρονα, αλλά και ταινίες πλοκής. Το “Κάτω από τις βόμβες” αναφέρεται στον πόλεμο του Λιβάνου το 2006, ενώ η “Σφαγή” μας πηγαίνει πίσω στη Σάμπρα και τη Σατίλα το 1982. Το “Σιδερένιο τείχος” αναφέρεται στην κατοχή της Δυτικής Όχθης από το 1967 και έπειτα, ενώ το “Τείχος” είναι ταινία για το πραγματικό τείχος που διασχίζει πλέον την περιοχή. Στο ίδιο θέμα αναφέρεται και το “Palestine Blues”, παρακολουθώντας ένα χωριό που βλέπει τη γη του να καταστρέφεται, για χάρη της οικοδόμησης του τείχους.\nΤαινίες επιστροφής Παλαιστίνιων από τις ΗΠΑ στα σπίτια των παππούδων τους είναι το “Χρονικό μιας εξαφάνισης” και το “Αλάτι αυτής της θάλασσας” (για μια παρουσίαση της ταινίας από την ΕΑ, δείτε στο http://tinyurl.com/cda59ok). Στην ταινία “Στο σπίτι”, η κατοχή της Παλαιστίνης παρουσιάζεται σε μικρογραφία, μέσα σε ένα σπίτι που καταλαμβάνει ο ισραηλινός στρατός και η οικογένεια στριμώχνεται στο σαλόνι. Ο “Γάμος στη Γαλιλαία” καταγράφει την οργή της νέας γενιάς στη Δυτική Όχθη λίγο πριν την Ιντιφάντα, ενώ το “Τσίρκο Παλαιστίνη” είναι γυρισμένο μέσα στην εξέγερση. Το “9 Star Hotel” είναι ντοκιμαντέρ που εστιάζει σε Παλαιστίνιους οικοδόμους, οι οποίοι περνάνε καθημερινά παράνομα στο Ισραήλ για να κάνουν μεροκάματο.\nΤο ημερήσιο εισιτήριο κοστίζει 5 ευρώ, και για τους άνεργους 3 ευρώ.


Χωρίς Κλιματιστικό Τη Νύχτα ; 12 Μυστικά Για Να Αντιμετωπίσετε Τη Ζέστη .. - FRESH-NEWS. Για τις πιο φρέσκες ειδήσεις του διαδικτύου. Χωρίς Κλιματιστικό Τη Νύχτα ; 12 Μυστικά Για Να Αντιμετωπίσετε Τη Ζέστη .. - FRESH-NEWS. Για τις πιο φρέσκες ειδήσεις του διαδικτύου.\nHome > Συμβουλές Υγείας > Χωρίς Κλιματιστικό Τη Νύχτα ; 12 Μυστικά Για Να Αντιμετωπίσετε Τη Ζέστη ..\nΧωρίς Κλιματιστικό Τη Νύχτα ; 12 Μυστικά Για Να Αντιμετωπίσετε Τη Ζέστη ..\n- Οταν ο ήλιος αρχίζει και πέφτει, ανοίξτε τα παράθυρα, ώστε να ανανεωθεί ο αέρας με δροσερό αεράκι.\n- Επιλέξτε τα βαμβακερά σεντόνια κι όχι τα συνθετικά..\n- Μη φοράτε αρώματα και αποσμητικά με άρωμα πριν πέσετε για ύπνο.\n- Τοποθετήστε σήτες στα παράθυρα, ώστε να αφήνετε ανοικτά τη νύχτα χωρίς να σας ενοχλούν τα κουνούπια.\n- Πιείτε ένα παγωμένο ποτήρι νερό. Εχετε ένα ποτήρι με παγάκια και δίπλα σας, σε περίπτωση που θέλετε να ενυδατωθείτε κατά τη διάρκεια της νύχτας.\n- Αγοράστε ένα δροσιστικό σπρέι νερού για να ψεκάζεστε όποτε το έχετε ανάγκη.\n- Μην τρώτε βαριά και αποφεύγετε το αλκοόλ πριν ξαπλώσετε.\nTitle : Χωρίς Κλιματιστικό Τη Νύχτα ; 12 Μυστικά Για Να Αντιμετωπίσετε Τη Ζέστη ..\nItem Reviewed: Χωρίς Κλιματιστικό Τη Νύχτα ; 12 Μυστικά Για Να Αντιμετωπίσετε Τη Ζέστη .. 9 out of 10 based on 10 ratings. 9 user reviews.


Σφοδρή επίθεση Αδ. Γεωργιάδη στην κυβέρνηση – Ζήτησε άμεσα εκλογές | ΠΟΛΙΤΙΚΗ | thepressroom.gr\nΣφοδρή επίθεση Αδ. Γεωργιάδη στην κυβέρνηση – Ζήτησε άμεσα εκλογές\n11/04/16 - 15:51\nΕνημερώθηκε: 11/04/16 - 15:51\nΕπίθεση εφ΄όλης της ύλης, με βαρείς χαρακτηρισμούς εξαπέλυσε ο αντιπρόεδρος της Νέας Δημοκρατίας Άδωνις Γεωργιάδης σε συνέντευξή του στο «Πρακτορείο 104,9 FM». «Δεν έχω δει τέτοιους άχρηστους ανθρώπους στη ζωή μου, δεν μπορούν να δέσουν τα κορδόνια τους» αναφέρει ο Άδωνις Γεωργιάδης που άσκησε κριτική στην κυβέρνηση και επανέλαβε το αίτημα της αξιωματικής αντιπολίτευσης για την προκήρυξη εκλογών άμεσα, εκτιμώντας ότι οι Έλληνες «θέλουν δεν θέλουν, θα ψηφίσουν Κυριάκο Μητσοτάκη».\nΣε συνέντευξή του, ο κ. Γεωργιάδης τόνισε ότι «θέλουμε να σηκωθούν να φύγουν, δεν κάνουν γι αυτή τη δουλειά. Είναι ανίκανοι».\nΚριτική για επεισόδια στην Ειδομένη\nΑναφερόμενος στα χθεσινά επεισόδια στην Ειδομένη, κατηγόρησε την κυβέρνηση ότι με τη στάση της επέτρεψε να δημιουργηθεί ο παράτυπος καταυλισμός και πρόσθεσε ότι στην περιοχή δραστηριοποιούνται ανεξέλεγκτα «κάθε μορφής αλληλέγγυοι».\nΠρόσθεσε ότι αν κυβερνούσε η ΝΔ, θα απέκλειε εξαρχής προληπτικά τη μοναδική γέφυρα που υπάρχει στην περιοχή, εμποδίζοντας έτσι τη συγκέντρωση χιλιάδων ανθρώπων στα σύνορα. «Θα μπορούσε η κυβέρνηση, αν δεν κοιμόταν όρθια, να είχε αποκλείσει τη γέφυρα και να μη μαζευτούν στην Ειδομένη» είπε.\nΤι είπε για τον Παπασταύρου\nΓια το θέμα του Σταύρου Παπασταύρου, ο κ. Γεωργιάδης τόνισε πως «πρέπει να δικαστεί ο κ. Παπασταύρου, αλλά να έχει δίκαιη δίκη, όπως όλοι μας».\nΓια το κόμμα Καρατζαφέρη – Μπαλτάκου\nΓια το νέο κόμμα της Εθνικής Ενότητας, τόνισε ότι δεν πρόκειται για νέο κόμμα. Όπως ανέφερε, Ο ΛΑΟΣ κατέβηκε στις εκλογές του Ιανουαρίου και πήρε 1% και ο Αριστείδης Μπαλτάκος είχε ανακοινώσει το κόμμα «ΡΙΖΕΣ» και δεν κατέβηκε ποτέ σε εκλογές. «Το ένα και το μηδέν ενώθηκαν τώρα για να κάνουν, λέει, νέο κόμμα. Τους βλέπω στο 0,5 αν φθάσουν στις εκλογές» σχολίασε.


Την πρώτη νίκη της στα προκριματικά του Ευρωπαϊκού πρωταθλήματος επιδιώκει αύριο στη Νορβηγία η εθνική γυναικών - Action In Sports Cyprus\nWomen niki me Belgium panigirismos\nΤον δεύτερο αγώνα της στα προκριματικά του Ευρωπαϊκού πρωταθλήματος 2019 δίνει αύριο στη μακρινή Νορβηγία η εθνική μας ομάδα επιτραπέζιας αντισφαίρισης γυναικών. Αντιμετωπίζει το αντίστοιχο συγκρότημα της χώρας στο όμορφο Τρόντχαϊμ και φιλοδοξεί να πετύχει τη νίκη, που θα τη φέρει κοντά στον στόχο της εισόδου στο επόμενο στάδιο και κατ’ επέκτασης της διεκδίκησης του «εισιτηρίου» για την τελική φάση. Η αναμέτρηση με τη Νορβηγία γίνεται στο πλαίσιο της 3ης αγωνιστικής του 6ουγκρουπ στο επίπεδο Β των προκριματικών. Οι δύο ομάδες έχουν από μία ήττα, είναι πίσω από την Αγγλία και στο κλείσιμο του 1ου γύρου του γκρουπ η νικήτρια του αγώνα της Τρίτης θα πάει μόνη στη 2η προνομιούχο θέση. Η ελληνική αποστολή αναχώρησε νωρίς το πρωί για τη σκανδιναβική χώρα τη μέρα της ονομαστικής εορτής δύο μελών της. Ο ομοσπονδιακός προπονητής Κωνσταντίνος Κωστόπουλος θα βασιστεί στην Κατερίνα Τόλιου, τη Γεωργία Ζαβιτσάνου και την Κωνσταντίνα Παρίδη. Ο αγώνας αρχίζει στις 19:00 ώρα Ελλάδας (18:00 τοπική) και θα έχει ζωντανή μετάδοση στο ίντερνετ (https://www.youtube.com/watch?v=-RgqJdtGE84 είναι το λινκ του live streaming).\nΗ εθνική μας ομάδα είχε κάνει πριν από έναν μήνα πρεμιέρα στη διοργάνωση και είχε ηττηθεί με 3-1 από την Αγγλία στο Στάδιο Ειρήνης και Φιλίας. Τότε αγωνίστηκε με την Τόλιου, τη Ζαβιτσάνου και τη Μαρία Χριστοφοράκη. Στη συνέχεια πήγε στο Χάλμσταντ για τους αγώνες στη 2η κατηγορία του Παγκοσμίου πρωταθλήματος (με τις ίδιες αθλήτριες και την Παρίδη) και τώρα επανέρχεται στα προκριματικά του Ευρωπαϊκού πρωταθλήματος μ’ έναν ακόμα σημαντικό στόχο. «Στη σκέψη μας είναι μόνο η νίκη. Θα παλέψουμε, όπως πάντα, για το καλύτερο και θα κυνηγήσουμε τους δύο βαθμούς ώστε να κάνουμε βήμα πρόκρισης στο στάδιο 2 των προκριματικών. Θα είναι δύσκολο παιχνίδι, αλλά είμαστε καλά προετοιμασμένοι, ενώ βοηθάει και το γεγονός ότι τα κορίτσια έρχονται από αγωνιστική δράση στο εξωτερικό. Η Νορβηγία έχει καλές και νεαρές αθλήτριες. Θα πιέσει σίγουρα, αλλά είμαι αισιόδοξος», δήλωσε ο Κωνσταντίνος Κωστόπουλος λίγες ώρες πριν από την αναχώρηση της αποστολής, μάλιστα επισήμανε ότι θα είναι κοπιαστικό το ταξίδι, καθώς η ομάδα έφυγε στις 6π.μ. και αναμένεται στο Τρόντχαϊμ το απόγευμα μέσω Φρανκφούρτης και Όσλο. Για το βράδυ έχει προγραμματιστεί μία προπόνηση στο γυμναστήριο του αγώνα, ενώ θα γίνει και χαλάρωμα αύριο το πρωί.\nΣτο πρόσφατο Παγκόσμιο πρωτάθλημα η Νορβηγία αγωνίστηκε στην 3η κατηγορία, μία πιο κάτω από εκείνη της εθνικής Ελλάδας. Ήταν δηλαδή, στις θέσεις 49-72 και τελικά κατετάγη 53η. Είχε τέσσερις αθλήτριες στην αποστολή και ήταν η 18άχρονη αριστερόχειρας Ρεμπέκα Κάρλσεν και οι δεξιόχειρες Μάγια Χάουγκεν Γκγιέλε (18 ετών), Ίλκα Ντόβαλ (19) και Ρίκε Σκέιτ (16). Στα προκριματικά του Ευρωπαϊκού πρωταθλήματος η σκανδιναβική χώρα είχε αρχίσει τα παιχνίδια της τέλη Φεβρουαρίου στην Αγγλία και είχε χάσει 3-1. Τότε είχε αγωνιστεί με την Κάρλσεν, τη Ντόβαλ (που είχε σημειώσει τη μοναδική νίκη κόντρα στην Τσαπτσίνος) και τη Γκγιέλε. Αυτός είναι ο πρώτος εντός έδρας αγώνας της και τον πραγματοποιεί σε καινούργιο αθλητικό κέντρο παράλληλα με το αντίστοιχο ματς της εθνικής της ομάδας των ανδρών απέναντι στο Ισραήλ, επίσης για το επίπεδο Β.\n* Την Τετάρτη αρχίζει το όπεν νέων της Πολωνίας, ένα ακόμα του World Junior Circuit, στο οποίο θα υπάρχει και ελληνική συμμετοχή. Ο πρωταθλητής Ευρώπης του απλού νέων Γιάννης Σγουρόπουλος θα κάνει την αρχή και αναχωρεί αύριο μαζί με τον (επίσης εορτάζοντα σήμερα) ομοσπονδιακό προπονητή Κώστα Βατσακλή. Τις επόμενες ημέρες θα μεταβούν στο Τσέτνιεβο και οι κορασίδες του Γ.Α.Ο. Πειραιά Μαλαματένια Παπαδημητρίου και Ντανιέλα Γραμματοπούλου-Χρυσοπούλου. Τα κορίτσια θα συνοδεύ\nΠροηγούμενο άρθρο«Εβδομάδα CosmoGym» με ρεκόρ συμμετοχών\nΕπόμενο άρθροΕπιτυχημένο το τεστ των Εθνικών ομάδων ρυθμικής στο “Royal Crown”


Αντίθετοι οι γονείς με την κατάργηση της προσευχής στα σχολεία - protionline.grprotionline.gr\nΕΓΚΥΚΛΙΟΣ ΕΧΕΙ ΑΠΑΛΕΙΨΕΙ ΟΠΟΙΑΔΗΠΟΤΕ ΑΝΑΦΟΡΑ ΣΤΗΝ ΠΡΩΙΝΗ ΠΡΟΣΕΥΧΗ ΟΠΩΣ ΓΙΝΟΤΑΝ ΚΑΘΕ ΕΤΟΣ\nΑντιδράσεις, πριν καν ξεκινήσει η σχολική χρονιά, προκαλεί εγκύκλιος του υπουργείου Παιδείας που δεν κάνει αναφορά στην πρωινή προσευχή στα σχολεία, γεγονός που εξηγείται ότι επιχειρείται η κατάργησή της. Ανάστατη παρουσιάζεται για το θέμα η Ομοσπονδία Γονέων και Κηδεμόνων της Περιφέρειας Δυτικής Ελλάδας ξεκαθαρίζοντας πως κανείς δεν μπορεί να απομακρύνει τα παιδιά από τον Χριστό!\nΌπως ανέφερε στο “protionline.gr” ερωτηθείς σχετικά, ο πρόεδρος της Ομοσπονδίας Γονέων καθώς και της Ένωσης Συλλόγων Γονέων Αιγιάλειας Μένιος Κουτρόπουλος, ΄΄με εγκύκλιο που στάλθηκε από το υπουργείο Παιδείας στα σχολεία, φαίνεται πως επιχειρείται η κατάργηση της πρωινής προσευχής. Κι αυτό το υποθέτουμε γιατί στην εγκύκλιο που έχει σταλεί δεν γίνεται καμία αναφορά σε πρωινή προσευχή, όπως γινόταν πάντα τα προηγούμενα χρόνια, γεγονός που αφήνει τον διευθυντή του εκάστοτε σχολείου να αποφασίζει κατά βούληση΄΄. ΄΄Η στάση αυτή του υπουργείου μας δημιουργεί υπόνοιες και δηλώνουμε ανοιχτά την αντίθεσή μας στο ενδεχόμενο κατάργησης της προσευχής και απομάκρυνσης της θρησκείας μας από τα σχολεία΄΄, πρόσθεσε ο κ. Κουτρόπουλος.\nΘα πρέπει πάντως να σημειωθεί ότι ο πρώην υπουργός Παιδείας Νίκος Φίλης πέρυσι αναφορικά με το θέμα, είχε μιλήσει για συνεννόηση και συμφωνία του σχολείου και των τοπικών συλλόγων διδασκόντων και γονέων και κηδεμόνων και για… δημοκρατικές διαδικασίες, οι οποίες όμως ακυρώνονται με την εγκύκλιο που υπερισχύει όλων. Τι λέει όμως η εγκύκλιος που εξεδόθη από το Υπουργείο; Αναφέρει πως «Μετά το ηχητικό σήμα, στις 08:10, με ευθύνη των εφημερευόντων κλείνουν οι είσοδοι και οι μαθητές συγκεντρώνονται κατά τμήματα ή τάξεις στον προκαθορισμένο χώρο ή τμήματα ή τις τάξεις επιτηρούν οι διδάσκοντες σε αυτά την 1η διδακτική ώρα».\n«Καυστική» η Ομοσπονδία\nΜε ανακοίνωσή της, η Ομοσπονδία Γονέων και Κηδεμόνων της Περιφέρειας Δυτικής Ελλάδας, είναι αρκετά «καυστική». Συγκεκριμένα, επισημαίνει: ΄΄Πλησιάζει η ώρα που το κουδούνι Του σχολείου θα χτυπήσει και μαθητές και εκπαιδευτικοί θα είναι στις θέσεις τους για να γίνει ο καθιερωμένος αγιασμός για το καλωσόρισμα των μαθητών ως είθισται. Μετά ακολουθεί η πρωινή Προσευχή που δίνει το στίγμα ότι ξεκινά η Νέα σχολική χρονιά με την βοήθεια του Χριστού. Όσον αφορά τα δημοσιεύματα που θέλουν το υπουργείο παιδείας να καταργεί την πρωινή προσευχή ερωτούμε: Ποιος είναι αυτός που θα διαταράξει αυτήν την ισορροπία; Ποιος είναι αυτός ή αυτοί που θα απαγορεύσουν στους εκπαιδευτικούς και στους μαθητές να βρίσκονται κοντά στα Θεία; Κανείς δεν μπορεί να αφαιρέσει το δικαίωμα των παιδιών μας να προσεύχονται΄΄.\nΚαι προσθέτει: ΄΄Κανείς δεν μπορεί να απομακρύνει τα παιδιά από τον Χριστό και την Εκκλησία. Αν τα δημοσιεύματα που ακούγονται είναι αληθή το υπουργείο θα μας βρει απέναντι. Ως γονείς και ως εκπρόσωποι μεγάλης μερίδας μαθητών και γονέων θα κάνουμε ότι περνά από το χέρι μας ώστε να μην διαταραχτεί το θρησκευτικό αίσθημα κανενός μαθητή που επιθυμεί να προσεύχεται και να πιστεύει. Πρόκειται για μία ενέργεια η οποία σίγουρα θα πυροδοτήσει περαιτέρω όξυνση στις σχέσεις Εκκλησίας-κυβέρνησης, αλλά και μία απόπειρα αποκοπής της Ορθοδοξίας από τους πιστούς…΄΄.


Σχετικά με εμάς • Wellnex\nΑΠΟΤΟΞΙΝΩΣΗ & ΡΥΘΜΙΣΗ ΤΟΥ ΝΕΡΟΥ ΣΩΜΑΤΟΣ\nΑΠΩΛΕΙΑ ΒΑΡΟΥΣ & ΚΑΥΣΗ ΛΙΠΟΥΣ\nΠΡΟΣΑΡΜΟΓΗ & ΔΙΑΤΗΡΗΣΗ ΜΥΪΚΗΣ ΜΑΖΑΣ\nΔΙΑΤΗΡΗΣΗ & ΡΥΘΜΙΣΗ ΔΙΑΤΡOΦΙΚΩΝ ΣΥΝΗΘΕΙΩΝ\nΔίαιτα & Επιστήμη\nΤο Πρόγραμμα Wellnex\n3 ή 5+ γεύματα;\nΣυνταγές για την αποτοξίνωση – Υψηλής πρωτεΐνης\nΣυνταγές για την απώλεια βάρους – Υψηλών υδατανθράκων\nΣυνταγές Για Τη Διατήρηση – Ισορροπημένη Διατροφή\nΑντιστοιχίες φρούτων και λαχανικών\nΚαι κάτι για μας…\nΣας ευχαριστούμε που θέλετε να μάθετε περισσότερα για το πρόγραμμα διατροφής της Wellnex. Χαιρόμαστε που έχουμε την ευκαιρία να σας ενημερώσουμε.\nΥποστήριξη στην υγιεινή διατροφή και την απώλεια βάρους. Όχι πουλώντας κάποια προϊόντα διατροφής, αλλά με γνώμονα τη φιλοσοφία μας και την παγκόσμια τάση της εκπαίδευσης των καταναλωτών. Μόνο γνωρίζοντας και κατανοώντας το πρόβλημα μπορούμε να πετύχουμε με μικρά βήματα την αλλαγή των λανθασμένων συνηθειών διατροφής!\nΕίμαστε κοντά στους συμμετέχοντες με όλες τις γνώσεις μας και την μακροχρόνια εμπειρία μας στην αντιμετώπιση και διαχείριση του περιττού βάρους και όχι μόνο.\nΗ ιδέα του διατροφικού μας προγράμματος είναι απλή για αυτό και επιτυχημένη.\nΣτην Wellnex, συνδυάζουμε υψηλής ποιότητας γευστικά προϊόντα με ολοκληρωμένες προσωπικές συμβουλές. Είμαστε πάντα στο πλευρό σας και μόνο έτσι μπορούμε να είμαστε και οι δύο επιτυχημένοι!\n18 χρόνια στην υπηρεσία της υγιεινής διατροφής.\nΓια εμάς, η ποιότητα της προσφοράς μας ήταν από την αρχή εξαιρετικά σημαντική. Γι΄ αυτό το “Πρόγραμμα Διατροφής Wellnex» έχει αναπτυχθεί από γιατρούς, ψυχολόγους και διατροφολόγους.\nΗ ιδέα μας δεν είναι μόνο η απώλεια βάρους, αλλά η σωστή διαχείριση της σύστασης του σώματος:\nαπώλεια περιττού λίπους,\nαύξηση της μυϊκής μάζας,\nεξισορρόπηση των υγρών του σώματος,\nθετικές αλλαγές στις διατροφικές συνήθειες,\nσυνειδητοποίηση του τι σημαίνει να νιώθουμε καλά με σωστό βάρος,\n… όπως και η ικανοποίηση να διαθέτουμε μια καλή φιγούρα ανάλογα με την ηλικία μας\nΤο πρόγραμμα διατροφής της WellnexGlobal, έχει χιλιάδες συμμετέχοντες στον Καναδά, Αμερική, Ιαπωνία, Ολλανδία, Σουηδία, Αυστρία, Ισπανία, Κύπρο, Βέλγιο και Ελβετία.\nΟι «Μάρκες» ίσως είναι διαφορετικές από χώρα σε χώρα, αλλά το σύστημα και τα προϊόντα είναι τα ίδια.\nΜε την πάροδο του χρόνου, σημαντικοί τομείς της ζωής μας έχουν μετατοπιστεί στο διαδίκτυο.\nΟ ενδιαφερόμενος απαιτεί μία άμεση απάντηση. Για σας έχουμε επεκτείνει τις συμβουλευτικές υπηρεσίες μας και στο διαδίκτυο σύμφωνα με τις νέες απαιτήσεις σας.\nΤαυτόχρονα προσφέρουμε και προσωπικές υπηρεσίες, Ανάλυση Σύστασης Σώματος, πληροφορίες σχετικά με την διατροφή ενός ενεργού και υγιεινού τρόπου ζωής, διατροφικές συμβουλές και στους ενεργούς συμμετέχοντες μία μόνιμη υποστήριξη\nH υψηλή ποιότητα-υψηλής βιολογικής αξίας-ιδιαίτερα της «πολυσύνθετης πρωτεΐνης», η ποικιλία και η γεύση αποτελούν μέρος της επιτυχίας μας.\nΛόγω του αυξανόμενου αριθμού συμμετεχόντων και της αυξανόμενης επιτυχίας μας προσφέρουμε στους πελάτες μας, μεγαλύτερη ποικιλία προϊόντων, διότι οι ποικιλίες γεύσης στην απώλεια βάρους είναι σημαντική.\nΣήμερα, οι πελάτες μας μπορούν να επιλέξουν ανάμεσα σε έξι γεύσεις ροφημάτων και δύο υψηλής ποιότητας Μπαράκια.\nΣας προσφέρουμε πολλές συνταγές μειωμένων θερμίδων για κάθε φάση του προγράμματος, θερμιδομετρητή και πολλά άλλα. Παρεμπιπτόντως, τα ροφήματα μας σύμφωνα με ανεξάρτητες μελέτες είναι από τα γευστικότερα προϊόντα στην αγορά.\nΦυσικά, παρακολουθούμε – και μέσω της Ανάλυσης Σύστασης Σώματος – την αποτελεσματικότητα του προγράμματος μας.\nΗ συνταγή μας για την επιτυχία:\nΜαθαίνουμε να τρώμε υγιεινά και με απόλαυση\nΚαι για εμάς, είναι εντυπωσιακό να βλέπουμε την επιτυχία των συμμετεχόντων στο πρόγραμμά μας. Η επιτυχία δεν οφείλεται μόνο στα προϊόντα μας. Φυσικά, χρειάζεστε αποτελεσματικά προϊόντα τα οποία μπορούν να σας βοηθήσουν να διαχειριστείτε το βάρος σας, αλλά υπάρχει και κάτι άλλο σημαντικό: Τίποτα δεν είναι απαγορευμένο!\nΜαθαίνουμε να τα απολαμβάνουμε όλα αλλά με μέτρο.\n“Τρώμε για να ζούμε και …όχι ζούμε για να τρώμε!”\nΠάνω απ’ όλα: Μαθαίνουμε να τρώμε σωστά. Μόνο τότε εξασφαλίζουμε την επιτυχημένη απώλεια βάρους μας μακροπρόθεσμα.\nΑπό την πολύχρονη εμπειρία μας και την επαφή μας με εσάς, γνωρίζουμε ότι ο δρόμος για την σωστή διαχείριση του βάρους είναι ανηφορικός και με μικρά καθημερινά εμπόδια. Γι’αυτό διευκολύνουμε τις επιλογές σας με πολλές έτοιμες συνταγές -για όλες τις φάσεις του προγράμματος – που σας δείχνουν ποια συστατικά και ποιο μέγεθος μερίδας είναι αναγκαίο.\nΜαζί μας θα μάθετε πώς να συνδυάζετε καλύτερα την διατροφική ποιότητα – με όλα τα απαραίτητα θρεπτικά συστατικά- με την απόλαυση και την γεύση!.\nΗ υποστήριξή μας: Πάντα εδώ για εσάς\nΗ εξατομικευμένη και προσωπική υποστήριξη είναι η πρώτη μας προτεραιότητα. Για αυτό είμαστε στη διάθεσή σας με πολλούς τρόπους – άμεσα τηλεφωνικά, μέσω e-mail, Facebook ή Instagram. Απαντούμε στις ερωτήσεις σας με φιλικό, γρήγορο και έμπειρο τρόπο.\nΑυτό που είναι ιδιαίτερα σημαντικό για εσάς προσωπικά: Σας ακούμε, αναζητώντας πάντα την καλύτερη λύση και αντιμετωπίζουμε τις ανησυχίες σας ανά πάσα στιγμή και εμπιστευτικά.\nΈχουμε υψηλές απαιτήσεις στην εξυπηρέτηση πελατών όσο και στα προϊόντα μας.\nΗ επιτυχία σας είναι εξασφαλισμένη. Καλώς ορίσατε στην Wellnex.\nNUTRITION SYSTEM IKE Μητρ. Κασσανδρείας Συνεσίου ΤΘ 8119 / 57 001 Θέρμη 575 00 Καρδία\nΑποτοξίνωση & ρύθμιση του νερού σώματος\nΑπώλεια βάρους & καύση λίπους\nΒανίλια – Σαντιγύ\nΒερύκοκο – Ροδάκινο\nΕσπρέσσο – Σοκολάτα\nΣοκολάτα – Φουντούκι


CESME TROY BOUTIQUE HOTEL & SP - Çeşme, Turkey\nCumhuriyet Mahallesi, 4326 Sokak, N, Izmir, Cesme 35930, Turkey Turkey, Çeşme, Τουρκία\nΤο Cesme Troy Boutique Hotel & Spa είναι ένα ξενοδοχείο 4 αστέρων μόλις 3.0 χλμ από τα Μαρίνα του Τσεσμέ, Παραλία για Σερφ Alacati και Παραλία Aya Yorgi.\nΕίναι μόλις 5 χλμ από το κέντρο της πόλης Cesme γνωστό για Port of Chios, Cesme Bus Terminal και Leonidiou Court.\nΤο Cesme Troy Boutique Hotel & Spa προσφέρει 40 δωμάτια εξοπλισμένα με Wi-Fi, θυρίδα ασφαλείας για λάπτοπ, δορυφορική τηλεόραση, ανεξάρτητη ρύθμιση κλιματισμού και μίνι μπαρ για μια άνετη διαμονή στην πόλη Cesme. Τα μοντέρνα δωμάτια του ξενοδοχείου διαθέτουν θέα προς κήπο.\nΕίναι μόλις 15 λεπτά με το αυτοκίνητο από το αεροδρόμιο Κρατικός Χίου.\nΟι επισκέπτες θα απολαύσουν 24ωρη ρεσεψιόν, υπηρεσίες γάμου και υπηρεσίες αχθοφόρου καθώς και δωρεάν στάθμευση και ανταλλακτήριο συναλλάγματος.


Να γίνεις ό,τι αγαπάς και να αγαπάς, ό,τι γινεις! - LoveLetters\nHome Featured Να γίνεις ό,τι αγαπάς και να αγαπάς, ό,τι γινεις!\nNow reading: Να γίνεις ό,τι αγαπάς και να αγαπάς, ό,τι γινεις!\nPingback: Να γίνεις ό,τι αγαπάς και να αγαπάς, ό,τι γινεις! | Δημήτρης Πετρούνιας


Ένας 17χρονος από την Αλεξανδρούπολη ο νικητής του Πανελλήνιου Διαγωνισμού Φυσικής! -\nΑρχική » Ροή Ειδήσεων » Ένας 17χρονος από την Αλεξανδρούπολη ο νικητής του Πανελλήνιου Διαγωνισμού Φυσικής!\nΣυγχαρητήριο στον μαθητή του 4ου Γενικού Λυκείου Αλεξανδρούπολης, Αντώνη Φούρφαρο\nΦέτος την πρώτη θέση κατέκτησε ένας 17χρονος για την οποία βραβεύτηκε από τον διακεκριμένο ακαδημαϊκό καθηγητή Φυσικής υψηλών ενεργειών Δημήτρη Νανόπουλο\nΟ 17χρονος Αντώνης εδώ και χρόνια διαγράφει μία αξιοπρόσεκτη πορεία πανελλήνιων διακρίσεων στις θετικές επιστήμες. Από το γυμνάσιο έως σήμερα έχει διακριθεί σε διαγωνισμό της Μαθηματικής Εταιρίας (2ο βραβείο), Μαθηματικών και Λογικής Σκέψης (1η θέση το 2016 και 2017), καθώς και στο συνέδριο ACSTAC (καλύτερη εργασία στην πληροφορική). Επίσης, κατέχει το πανελλήνιο ρεκόρ στην επίλυση κύβου του Rubik με κλειστά μάτια. Ανεπιτήδευτα, με εφηβικό ενθουσιασμό αλλά\nκαι περισσή συγκρότηση, μιλάει στο ΑΠΕ-ΜΠΕ αποκαλύπτοντας τη δική του οπτική για την αξία της εκπαίδευσης, του ανταγωνισμού, της διάκρισης και των προτύπων.\n«Αν δεν καλλιεργήσουμε τις δυνατότητές μας, δεν γίνεται τίποτα. Είναι πολύ σημαντικό το πώς βλέπουμε το θέμα της νοημοσύνης. Αν βλέπουμε τη νοημοσύνη μας ως κάτι με το οποίο έχουμε γεννηθεί και είναι σταθερό, κάθε φορά που διαγωνιζόμαστε, εάν δεν πετυχαίνουμε το στόχο μας, υπάρχει ο κίνδυνος να θεωρήσουμε ότι δεν είμαστε έξυπνοι και να εγκαταλείψουμε την προσπάθεια. Για μένα είναι σημαντικό το να βλέπουμε κάθε αποτυχία ως κίνητρο βελτίωσης. Να βλέπουμε τις ικανότητές μας, ως κάτι που μπορούμε να βελτιώσουμε»


MotoGP - Νέο Aprilia SXR 50\nΜε ιδιαίτερα πλούσιο εξοπλισμό\nΝέα Αγοράς 28/04/2021 - 01:45\nH Aprilia ήταν ο πρώτος κατασκευαστής μοτοσυκλετών που τη δεκαετία του '90 παρουσίασε το Aprilia SR 50 ένα εμβληματικό σπορ σκούτερ και σήμερα συνεχίζει να εξερευνά νέους ορίζοντες στην κατηγορία των 50cc αποκαλύπτοντας το νέο Aprilia SXR 50 online στο APRILIA.COM .\nTo νέο SXR 50 πέρα από την στάνταρ βάση των νέων τώρα απευθύνεται σε ένα πολύ ευρύτερο και διαφορετικό κοινό.\nΣτην πραγματικότητα, το Aprilia SXR 50 είναι το πρώτο 50άρι αστικό σκούτερ που προσφέρει άνεση, λειτουργικότητα και εξοπλισμό που προορίζεται συνήθως για σκούτερ μεγαλύτερου κυβισμού και προδιαγραφών, διατηρώντας αμετάβλητη την παραδοσιακή οδηγική συμπεριφορά, ευελιξία και την χαρακτηριστική εμφάνιση των σπορ σκούτερ της Aprilia.\nΕυέλικτο και οικονομικό, το SXR 50 είναι το ιδανικό μέσο μεταφοράς για την κάλυψη των καθημερινών αναγκών κινητικότητας σε αστικό περιβάλλον, εξασφαλίζοντας επίπεδα άνεσης, οδηγικότητας και πρακτικότητας που συναντάμε σε υψηλότερες κατηγορίες.\nΤο SXR 50 είναι εξοπλισμένο με έναν υπερσύγχρονο μονοκύλινδρο κινητήρα 50 cc, 4-χρονος, Euro 5, αθόρυβο και ευκίνητο για την οδήγηση στην πόλη και είναι ταυτόχρονα εξαιρετικά οικονομικός στην κατανάλωση καυσίμου.\nΟ σχεδιασμός του Aprilia SXR 50 είναι μοντέρνος και έντονα χαρακτηριστικός με τον διπλό προβολέα LED, με ενσωματωμένα φώτα ημέρας, στο εμπρός μέρος.\nΤο ψηλό τιμόνι και το παρμπρίζ δίνουν στο όχημα την εμφάνιση ενός μεγάλου σκούτερ GT, καθώς και μια άνετη και προστατευμένη θέση οδήγησης.\nΗ μεγάλη, πλήρως ψηφιακή οθόνη LCD είναι ευανάγνωστη και περιλαμβάνει ψηφιακό ταχύμετρο και στροφόμετρο, θερμοκρασία αέρα, ψηφιακό ρολόι, στάθμη καυσίμου και πληθώρα πληροφοριών που μπορούν να επιλεγούν χρησιμοποιώντας το κουμπί MODE.\nΤο σύστημα σύνδεσης Aprilia MIA, διαθέσιμο ως προαιρετικό αξεσουάρ, σας επιτρέπει επίσης να συνδέσετε το smartphone σας στο όχημα μέσω Bluetooth, εκμεταλλευόμενοι τις δυνατότητες που προσφέρει η ψηφιακή οργάνωση. Μια δυνατότητα που είναι εντελώς νέα στην κατηγορία των σκούτερ 50 cc.\nΟ χώρος κάτω από τη σέλα είναι χωρητικότητας 20 λίτρων, διαθέτει φως και χωράει ένα κράνος jet, επίσης υπάρχει ντουλαπάκι για μικροπράγματα στη ποδιά με μια θύρα USB στο εσωτερικό και πτυσσόμενος γάντζος τσάντας.\nΤο Aprilia SXR 50 διατίθεται σε τέσσερις χρωματικούς συνδυασμούς: Essence White, Instinctive Grey, και δύο σπορ με γραφικά: Power Red και Enigma Black (mat).\nΟι ζάντες των 12 ιντσών είναι εφοδιασμένες με ελαστικά 120/70 που εγγυώνται πρόσφυση και σταθερότητα χωρίς συμβιβασμούς στην ευελιξία και την ευελιξία.\nΤο σύστημα πέδησης περιλαμβάνει μπροστινό δίσκο 220 mm με δαγκάνα διπλού εμβόλου και πίσω ταμπούρο.


Εξαρθρώθηκε εγκληματική οργάνωση που διακινούσε «σίσα» στην Ελλάδα\nΕγκληματική οργάνωση που διακινούσε τεράστιες ποσότητες «σίσα» στο κέντρο της Αθήνας, εξάρθρωσε η ασφάλεια Αττικής.\n«Πλήγμα» σε ένα από τα κυκλώματα που διακινούσαν το ναρκωτικό «σίσα», γνωστό ως «κοκαΐνη των φτωχών», του οποίου τα συστατικά περιλαμβάνουν οξέα μπαταρίας και μεθαμφεταμίνη, κατάφερε η δίωξη ναρκωτικών.\nΠρόκειται για μία έρευνα που αποτελεί συνέχεια παλιότερης αστυνομικής επιχείρησης που είχε λάβει χώρα τον Οκτώβριο του 2019 για το ξήλωμα κυκλώματος με έδρα εγκαταλελειμμένο κτίριο απέναντι από την ΑΣΟΕΕ. Τότε πάνοπλοι αστυνομικοί είχαν κάνει έφοδο σε οίκημα που ανήκει σε οικογένεια που διαμένει στο Λονδίνο και βρίσκεται στη συμβολή των οδών Πατησίων και Αντωνιάδου. Ο χώρος είχε μετατραπεί σε κρησφύγετο κυκλώματος διακίνησης ναρκωτικών.\nΗ συνέχεια της έρευνας του 2019 ήρθε από τη Δίωξη Ναρκωτικών την περασμένη Παρασκευή, όταν συνελήφθησαν τρεις Αφγανοί και μία Ρουμάνα σε Κυψέλη, Άγιο Παντελεήμονα, Αιγάλεω και Περιστέρι.\nΕίχε προηγηθεί φυσική παρακολούθηση των συλληφθέντων.\nΟι δύο από αυτούς ήταν αδέλφια ενώ η γυναίκα ήταν η σύντροφος του ενός και είχαν την ευθύνη για την αποθήκευση των ναρκωτικών. Σύμφωνα με πληροφορίες ανάμεσα στους συλληφθέντες είναι και ο φερόμενος ως αρχηγός.\nΣτο Αιγάλεω εντοπίστηκε και η «καβάτζα» της εγκληματικής οργάνωσης, που ήταν ένα αυτοκίνητο γεμάτο ναρκωτικά. Το αυτοκίνητο αυτό λειτουργούσε σαν μία «κινητή αποθήκη», που μεταφερόταν ανάλογα με τις «ανάγκες» των διακινητών.\nΜάλιστα, το αυτοκίνητο αυτό άλλαζε διαρκώς θέσεις για να μην εντοπίζεται από τις Αρχές.\nΗ δεύτερη «καβάτζα» της οργάνωσης ήταν χώρος στην περιοχή της Κυψέλης.\nΟι πρώτες ύλες για τα ναρκωτικά προέρχονταν από το εξωτερικό, ενώ ερευνάται εάν είχαν και εργαστήριο.\nΑξιωματικοί της ΕΛ.ΑΣ., τόνισαν στο iEidiseis πως πρόκειται για ένα «δυνατό χτύπημα στις πιάτσες του σίσα, καθώς χρήστες κάνουν ‘ρεφενέ’ για να το αγοράσουν από κοινού, βάζοντας ο καθένας από ένα, δύο ή τρία ευρώ».\nΣύμφωνα με την ανακοίνωση της Αστυνομίας, κατασχέθηκαν 11.443 γραμμ. κρυσταλλικής μεθαμφεταμίνης, 12.380 γραμμ. ηρωίνης, 194 γραμμ. κοκαΐνης, 18 γραμμ. οπίου, 4 γραμμ. ακατέργαστης κάνναβης, 2 Ι.Χ.Ε. αυτοκίνητα, 4.300 ευρώ και 4 ζυγαριές ακριβείας\n18:43 - 30/05/2021\nΤελευταία ενημέρωση: 19:46 - 30/05/2021\nΠυροβολισμοι σε καφέ στα Σεπόλια - Ένας νεκρός Ραφήνα: Απόπειρα αρπαγής 13χρονου κοριτσιού που έκανε ποδήλατο από 45χρονο


2 ΜΗΝΕΣ ΜΕΤΑ: Η ΖΩΗ ΜΕ 2 ΠΑΙΔΙΑ! – ☆ marinamartidou.com\nFebruary 5, 2019 May 18, 2019 by marinamartidou\nΠριν 2 μήνες περίπου έγινα για 2η φορά μαμά ❤ και φυσικά η χαρά όλων μας είναι πολλή πολλή μεγάλη!\nΠροσωπικά νιώθω ευλογημένη που ξαναζώ το θαύμα της μητρότητας από την αρχή του: ένα τόσο δα πλασματάκι με γλυκιά & αθώα ψυχούλα, μικροσκοπικά ρουχαλάκια και πολλή μωρουδίλα… αυτή την τόσο ξεχωριστή μυρωδιά που έχουν τα βρεφάκια μαζί φυσικά με το ασυναγώνιστα απαλό δερματάκι ❤\nΒέβαια μαζί με όλα τα υπέροχα συναισθήματα, ήρθαν όπως ήταν λογικό και πολλές νέες απαιτήσεις. Ξανά ξενύχτια, ξανά πάνες, ξανά γουλίτσες (και πάει λέγοντας) και κάπως έτσι προσπαθούμε σιγά σιγά να βρούμε νέες ισορροπίες και πατήματα στη νέα μας καθημερινότητα με δύο παιδάκια πλέον σε διαφορετική ηλικιακή φάση.\nΠώς είναι λοιπόν τώρα η ζωή με 2 παιδιά;\nΜε μια λέξη υπέροχη.! Ένα πράγμα σα να είσαι την ίδια στιγμή στον παράδεισο και στο τρενάκι του τρόμου🥰🤪\nΣίγουρα υπάρχουν πολλές νέες προκλήσεις (!) και δεν είναι όλα εύκολα , αλλά σίγουρα είναι πιο εύκολα από αυτό που φανταζόμουν.!\nΣτην πρώτη μου γέννα, δεν ξέρω ούτε το πως ούτε το γιατί, αλλά είχα την ψευδαίσθηση πως αφού γεννήσω μέσα το πολύ σε 3 μήνες, θα ήμουν όπως ακριβώς ήμουν & πριν γίνω μαμά…! Ναι ναι ξέρω γελάτε και οπως φαντάζεστε έπεσα έξω 100%. Όχι μόνο 3 μήνες μετά τη γέννα δεν ήμουν όπως παλιά, αλλά βασικά ποτέ δεν ξαναγύρισα στην προ-μαμά εποχή μιας και άλλαξε εντελώς ο τρόπος σκέψης μου ☺\n#nofilter #nomakeup #μονοκουραση 🤣\nΘυμάμαι όμως τότε πως οι αλλαγές στην καθημερινότητα, οι ατέλειωτες νύχτες, οι θηλασμοί μαραθώνιοι κλπ. μου είχαν έρθει κυριολεκτικά σαν σοκ.! Αυτή τη φορά όμως ήμουν με διαφορά πιο έτοιμη για ό,τι με περιμένε. Έστω δηλαδή και υποσυνείδητα είχα προετοιμαστεί ψυχολογικά γι’ αυτή την αλλαγή στη ζωή μας. Ήξερα πια από πρώτο χέρι ότι θα υπάρξει φάση προσαρμογής για όλους μας αλλά και μια περίοδος ιδιαίτερα απαιτητική σε ό, τι αφορά τα ωράρια και τις αντοχές.\nΑποτελέσμα; Γκρινιάζω σαφώς λιγότερο που είμαι σχεδόν άυπνη και σίγουρα δεν με στεναχωρεί εξίσου η κλεισούρα και ότι ασχολούμαι βασικά μόνο με το μωρό και την Έλλη αφού ξέρω ότι αυτή η φάση θα περάσει.!\nΠροφανώς λόγω εμπειρίας, όλα με το δεύτερο μωρό μου φαίνονται πιο βατά. Είσαι δηλαδή με διαφορά πιο ψύχραιμος και ήρεμος. Δεν αγχώνεσαι με το παραμικρό, ούτε τρέχεις πανικόβλητος με το που το ακούς να κλαίει, ούτε παίρνεις αμέσως τον παιδίατρο τηλέφωνο.\nΠολλές φορές αναρωτιούνταν όσο ήμουν έγκυος, αν θα θυμόμουν πως είναι να αλλάζω πάλι πάνες, να κάνω μπανάκι ένα τόσο μικρό μωράκι κλπ μιας και οι κόρες μου έχουν 5 χρόνια διαφορά. Τελικά όμως, όλα τα ξαναθυμάσαι και μάλιστα σου βγαίνουν εντελώς φυσικά και αβίαστα.\nΕπίσης, καταλαβαίνεις πολύ πιο εύκολα τι θέλει το μωρό σου. Πιάνεις για πχ με τη μία τα σημάδια ότι το μωρό σου είναι κουρασμένο, ότι κάτι το ενοχλεί ή πεινάει!\nΘηλασμός: τόσο σημαντικός, τόσο αναντικατάστατος, συγχρόνως όμως και τόσο απαιτητικός. Για μένα από τα πιο δύσκολα πράγματα που έχω καταφέρει😉\nΚαι τώρα που αναφέρθηκα στο θέμα του φαγητού: ο θηλασμός συγκριτικά με αυτό που έζησα την πρώτη φορά (πληγωμένες θηλές, πόνος κλπ) τώρα ήταν (σχεδόν) παιχνιδάκι.!!! Εδραιώθηκε πολύ σύντομα (περίπου μέσα σε 2 εβδομάδες) και είχα ανεκτό-ευτυχώς-πόνο μόνο το πρώτο 10μερο. Έτσι η μπεμπούλα από την αρχή έτρωγε γερά 💪🏻 Και για τις μανούλες όμως που δίνετε μπιμπερό, φαντάζομαι ότι στο δεύτερο μωρό αποστειρώνεις και ετοιμάζεις το γάλα του με κλειστά μάτια.\nΠώς υποδέχθηκε το μωρό η αδερφή της;\nΚαλύτερα δεν γίνεται που λέμε.! Τόσο καλά που και εγώ δεν το περίμενα σε αυτό το βαθμό τουλάχιστον. Η ανυπομονησία της Έλλης ήταν απερίγραπτη και η πρώτη τους αγκαλιά στ’ αλήθεια τόσο συγκινητική που θα μου μείνει αξέχαστη❤\nΕίναι γεγονός πως όλοι οι γονείς έχουμε ένα άγχος να μην ζηλέψει το πιο μεγάλο μας παιδάκι και γενικά να πάρει θετικά αυτή την μεγάλη αλλαγή. Έτσι για μένα ήταν μεγάλη ανακούφιση αυτή η τόσο θετική & χαρούμενη στάση της Έλλης.\nΤην είχαμε βέβαια προετοιμάσει, έχουν και αρκετή διαφορά ηλικίας και ίσως και αυτό να έπαιξε ρόλο αφού είναι πιο ώριμη και συνειδητοποιημένη. Θέλει εννοείται να συμμετέχει σε όλα: στο μπάνιο, στην επιλογή ρούχων, να σέρνει το καρότσι και πάει λέγοντας.\nΤο μόνο θέμα μας είναι ότι θέλει συνεχώς να την φιλάει- κυκλοφορούν και λόγω χειμώνα και 1.000.000 ιώσεις οπότε την καημένη την Έλλη την έχουμε φουλ στην απολύμανση! Επίσης, τη ζουπάει και την αγκαλιάζει σφιχτά (!) και κάπως ανησυχώ ώρες ώρες, γιατί δεν είμαι σίγουρη για το πόσο κοντρολάρει τη δύναμη που βάζει. Σε κάθε περίπτωση πάντως χρειάζεται προσοχή και αν το μεγάλο σας παιδάκι είναι πιο μικρό από 5 ετών, καλό είναι να μην τα αφήνετε μόνα τους χωρίς επίβλεψη!\nΦυσικά είμαι περίεργη να δω πως θα διαμορφωθεί η σχέση τους μεγαλώνοντας αν και πιστεύω πως και σε αυτό το κομμάτι πολύ σημαντικό ρόλο παίζουμε και πάλι εμείς οι γονείς. Για την ώρα πάντως δεν χορταίνω να τις χαζεύω: τη μία να την αγαπάει τόσο και να της μιλάει ακατάπαυστα (!) και την άλλη αν και τόσο δα μικρούλα να την κοιτάει τόσο έντονα μες στα μάτια και να της χαρίζει το πιο μεγάλο της χαμόγελο 😍\nΤο δικό μου θέμα βέβαια είναι να μοιράζω όσο γίνεται πιο δίκαια τον χρόνο μου και στις 2. Ειδικά τώρα όμως που η μικρούλα είναι τόσο μωρό, αυτό είναι πρακτικά αδύνατο και ναι το παραδέχομαι υπάρχουν στιγμές που έχω κάποιες τύψεις. Και αυτό γιατί με την Έλλη μέχρι να γεννηθεί η Βικτώρια ήμασταν τόσο συνέχεια μαζί που πραγματικά με συγκινεί, ακόμα και αν καμιά φορά αντιδρά σε μένα, που δείχνει κατανόηση και αγαπάει τόσο πολύ την αδερφούλα της και ας με μοιράζεται πλέον.!\nΤελικά το 2ο μωρό είναι και αυτό έρωτας με την πρώτη μάτια;\nΈνα μεγάλο ΝΑΙ η απάντησή μου.\nΔεν ξέρω αν άλλες μαμάδες έχετε νιώσει έτσι, αλλά εγώ προσωπικά τόσο πολύ είχα γεμίσει συναισθηματικά με την Έλλη που δεν ήξερα αν στην καρδιά μου μπορούσε να μπει, να χωρέσει και δεύτερη αγάπη. Και εδώ διαψεύστηκα πανηγυρικά.! Όχι μόνο χωράει, αλλά παραχωράει θα έλεγα. Και αυτό γιατί βασικά με το νέο μωράκι δεν διαιρείς την αγάπη, αλλά ανοίγεις ένα εντελώς καινούργιο κεφάλαιο. Και αυτό το ένιωσα από την πρώτη στιγμή που γέννησα: Μιλάμε ουσιαστικά για κάτι εντελώς καινούργιο, ένα νέο έρωτα που σου κλέβει την καρδιά… για 2η φορά.!\nΚαι μερικά facts:\nπως με το πρώτο σου παιδί τα έδωσες όλα, να είσαι σίγουρος ότι μπορείς να δώσεις ακόμα περισσότερα.\nότι πήρες πολλή αγάπη, να περιμένεις ότι θα πάρεις ακόμη περισσότερη.\nότι είσαι πιο ικανός και δυνατός απ’ ό,τι πίστευες όταν έγινες για πρώτη φορά γονιός, με το δεύτερο θα πιστέψεις ότι είσαι super hero🦸🏼♀ Και αυτό γιατί καθημερινά θα ζεις φάσεις όπως: θηλάζεις το μωρό και η μεγάλη θέλει εδώ και τώρα να της φτιάξεις-εννοείται- τέλειο καινούργιο κοτσιδάκι (και ναι τα καταφέρνεις!).\nτόσο το καλύτερο λοιπόν! Έρχεσαι φυσικά αντιμέτωπος με τις δυνάμεις σου και τα όριά σου (δεν το συζητώ!), αλλά στο τέλος της κάθε μέρας το πρόσημο είναι σίγουρα θετικό και η ζωή σου γεμάτη καρδούλες ❤\nΜπορεί βέβαια ο συνεχής 8ωρος ύπνος να είναι για την ώρα όνειρο θερινής νυκτός, το σπίτι μας να είναι μόνιμα άνω κάτω και να θυμίζει παιδότοπο, να μην μπορώ ακόμη να φανταστώ το πρώτο μας ταξίδι όλοι μαζί, αλλά η ευτυχία, η πληρότητα και τα μαθήματα ζωής που μας δίνουν τα παιδιά, είναι πιστεύω ό,τι πιο βαθύ, ουσιαστικό και αληθινό 🙏🏻\nΚλείνω με την εξής απορία: όσες έχετε 2,3,4… παιδιά: υπάρχει πια στιγμή που μπορεί να μείνετε εντελώς μόνες.;;; 🤪\nΦιλιά πολλά & καλή δύναμη σε όλες τις μανούλες 💪🏻🥰 We can do it💪🏻🤪\nbaby babygirl babyV blogger blogging breastfeeding challenge contests creatememories diapers family girlsmom kids lifeblogger lifewithtwokids littlesister love memyselfandyou momspower mother motherhood mum mummy mumslife myblog myElli newborn newfamilymember sisters sleepdeprivation sleepless tired


Η καλύτερη αναλογία μακροθρεπτικών συστατικών για το Bodybuilding - Fit-Blaster.com\n/ Η ΚΑΛΥΤΕΡΗ ΑΝΑΛΟΓΙΑ ΜΑΚΡΟΘΡΕΠΤΙΚΩΝ ΣΥΣΤΑΤΙΚΩΝ ΓΙΑ ΤΟ BODYBUILDING\nΤο καθένα από τα τρία μακροθρεπτικά συστατικά – πρωτεΐνες, υδατάνθρακες και λίπη, παίζει ένα διαφορετικό ρόλο μέσα στο σώμα. Όταν είστε σε δίαιτα για ένα Αγώνα Bodybuilding ή όταν ακολουθείτε ένα πλάνο μυϊκής οικοδόμησης, η αναλογία μακροθρεπτικών συστατικών που καταναλώνετε είναι κρίσιμης σημασίας. Πάρα πολύ από ένα μακροθρεπτικό συστατικό και πολύ λίγο από ένα άλλο μπορεί να οδηγήσει στην αύξηση ανεπιθύμητου λίπους, σε λιγότερη από τη βέλτιστη μυϊκή ανάπτυξη και σε κακή απόδοση. Καθώς όλοι αντιδρούν διαφορετικά στα μακροθρεπτικά συστατικά, θα πρέπει να πειραματιστείτε για να βρείτε ποια αναλογία λειτουργεί καλύτερα για σας.\nΘα πρέπει να υπάρχουν και τα τρία μακροθρεπτικά συστατικά σε μια διατροφή bodybuilding. Η πρωτεΐνη είναι απαραίτητη, καθώς η κύρια λειτουργία της είναι η επισκευή των κατεστραμμένων κυττάρων και η κατασκευή νέου μυϊκού ιστού. Οι υδατάνθρακες είναι η κύρια πηγή ενέργειας του σώματος. Όταν τρώτε υδατάνθρακες, αυτοί διασπόνται σε γλυκόζη, η οποία μπορεί να αποθηκευτεί στο συκώτι και στα μυϊκά κύτταρα, ή να χρησιμοποιηθεί αμέσως ως καύσιμο. Τα λίπη είναι επίσης μια πηγή ενέργειας και βοηθούν στην παραγωγή ορμονών.\nΗ βασική αναλογία μακροθρεπτικών συστατικών\nΟ Διατροφολόγος Dr. Mike Roussell συνιστά μία αναλογία μακροθρεπτικών συστατικών με 30% πρωτεΐνη και 40% υδατάνθρακες για αρχή, καθώς αυτό θα βοηθήσει στα μέγιστα μυϊκά κέρδη, διατηρώντας σας παράλληλα στεγνούς. Ο αριθμός των θερμίδων που καταναλώνετε είναι επίσης σημαντικός. Σύμφωνα με τον Lyle McDonald, συγγραφέα του «The Protein Book», η αναλογία των μακροθρεπτικών συστατικών σας δεν έχει σημασία αν η πρόσληψη θερμίδων σας δεν βρίσκεται στο σημείο που πρέπει. Για να χτίσετε μυϊκή μάζα, θα πρέπει να καταναλώνετε περισσότερες θερμίδες από όσες καίτε, και το αντίστροφο για την απώλεια λίπους.\nΗ τυπική αναλογία μακροθρεπτικών συστατικών μπορεί να αλλάξει, ανάλογα με τους στόχους σας. Κατά τη μυϊκή οικοδόμηση, ο επαγγελματίας και φυσικός bodybuilder, Marc Lobliner συμβουλεύει την αύξηση των υδατανθράκων στο 50% των συνολικών σας θερμίδων και τη μείωση των λιπών στο 20%. Ωστόσο, για να μειώσετε το σωματικό σας λίπος ή να προετοιμαστείτε για ένα Αγώνα, ο διατροφολόγος και bodybuilder Dr. Layne Norton προτείνει να αυξηθεί η πρόσληψη πρωτείνης για διατήρηση της μυϊκής μάζας και να μειωθεί ελαφρώς η πρόσληψη υδατανθράκων. Η υψηλή πρόσληψη υδατανθράκων αυξάνει τα επίπεδα της ορμόνης ινσουλίνης, η οποία μπορεί να είναι επωφελής όταν βρίσκεστε σε περίοδο όγκου, επειδή βοηθά στη μυϊκή αποκατάσταση και οικοδόμηση, αλλά η υπερβολική κατανάλωση υδατανθράκων μπορεί να εμποδίσει την απώλεια λίπους.\nΔεν υπάρχουν δύο άνθρωποι που να έχουν ακριβώς την ίδια γενετική, τον ίδιο μεταβολισμό ή την ίδια δυνατότητα μυϊκής ανάπτυξης, έτσι δεν θα υπάρξει ποτέ μια μοναδική καλύτερη αναλογία μακροθρεπτικών συστατικών. Ωστόσο, με λίγο πειραματισμό, μπορείτε να βρείτε ποια είναι η ιδανική σας πρόσληψη. Καθορίστε τις θερμιδικές σας ανάγκες, και αρχίστε με μια αναλογία 30-30-40. Από αυτό το σημείο, μπορείτε να κάνετε ρυθμίσεις ανάλογα με την πρόοδο σας. Αν μεγαλώνετε και προσθέτετε πάρα πολύ βάρος, τότε μειώστε ελαφρώς τους υδατάνθρακες, ή αυξήστε τους εάν δεν κερδίζετε βάρος. Όταν χάνετε λίπος, ρίξτε μια ματιά στη ζυγαριά και στη μέση σας, και μη φοβάστε να αλλάξετε την αναλογία των μακροθρεπτικών συστατικών σας εάν χρειαστεί.


Ποιο σύστημα σιδερώματος να πάρω; | Dileris.gr\nΑρχική / Blog / Ποιο σύστημα σιδερώματος να πάρω;\nΠοιο σύστημα σιδερώματος να πάρω;\nΗμ. δημοσίευσης: 11/10/2019\nΠρόσφατες έρευνες έδειξαν πως η πιο βαρετή οικιακή δραστηριότητα είναι για τους περισσότερους το σιδέρωμα των ρούχων. Η λύση σε αυτή την τόσο βαρετή δουλειά δεν είναι άλλη από ένα καλό σύστημα σιδερώματος, έτσι ώστε το σιδέρωμα να γίνεται όσο το δυνατόν πιο ξεκούραστα, εύκολα αλλά και σωστά.\nΦυσικά υπάρχουν αμέτρητες επιλογές με εκατοντάδες διαφορετικά μοντέλα και πληθώρα χαρακτηριστικών και τιμών. Αυτό που θα κάνουμε σε αυτό το άρθρο είναι να επεξηγήσουμε κάθε χαρακτηριστικό που μπορεί να συναντήσετε στις περιγραφές των εν λόγω προϊόντων, ώστε να σας βοηθήσουμε να αγοράσετε το καλύτερο σύστημα σιδερώματος για εσάς.\nΣύστημα σιδερώματος – Σίδερο ατμού με μπόϊλερ (boiler)\nΕίναι η εξέλιξη των ατμοσίδερων που χρησιμοποιούσαμε παλαιότερα. Η μεγάλη τους διαφορά είναι ότι υπάρχει το μπόϊλερ ξεχωριστά από το σίδερο, παράγοντας περισσότερο ατμό και με μεγαλύτερη πίεση σε σχέση με ένα κλασσικό ατμοσίδερο όπου όλα γίνονται στο σώμα της συσκευής.\nΤι να προσέξω σε ένα σύστημα σιδερώματος;\nΌπως είπαμε και παραπάνω η μαγική συνταγή είναι να κατανοήσετε ποια συσκευή είναι η ιδανική για εσάς και για τον όγκο του σιδερώματος που θα τη χρησιμοποιήσετε. Ας δούμε παρακάτω αναλυτικά ποια είναι τα πιο βασικά χαρακτηριστικά που θα παρατηρήσετε στις περιγραφές των συστημάτων σιδερώματος.\nΗ ισχύς μετριέται σε watts. Όσο περισσότερα, τόσο πιο γρήγορα θα ζεσταθεί το νερό και θα ξεκινήσετε το σιδέρωμα. Είναι σίγουρα ένα σημαντικό σημείο για να ξεκινήσετε την έρευνά σας, αλλά δεν επηρεάζει τόσο πολύ το σιδέρωμα συνολικά.\nΤα bars είναι η μονάδα μέτρησης της πίεσης του ατμού, καθώς αυτός βγαίνει από την πλάκα του σίδερου. Από τα πιο σημαντικά χαρακτηριστικά αφού επηρεάζει πολύ την ποιότητα της δουλειάς που θα κάνουμε. Ο γενικός κανόνας λέει πως όσο περισσότερα τόσο καλύτερα!\nΑπόδοση ατμού (Σταθερή ποσότητα και έξτρα βολή)\nΘα το δείτε γραμμένο σε γραμμάρια ανά λεπτό, δηλαδή gr/min, και είναι η μέτρηση για 2 διαφορετικά χαρακτηριστικά. Της σταθερής ποσότητας του ατμού όσο το σίδερο είναι απλά σε λειτουργία και της ποσότητας βολής δηλαδή του ατμού που βγαίνει από το σίδερο όταν πιέσουμε το κουμπί. Σε κάποια από τα συστήματα υπάρχει και η δυνατότητα ρύθμισης της ποσότητας που θα βγαίνει με το πάτημα του κουμπιού. Φυσικά όσο πιο μεγάλη παραγωγή ατμού τόσο πιο εύκολο το σιδέρωμα για εμάς.\nΗ κάθε εταιρία έχει τις δικές τις ονομασίες και τύπους πλακών. Οι πιο κοινές είναι η κεραμική, inox, από παλλάδιο και από ανοξείδωτο ατσάλι. Η επιλογή έχει να κάνει κυρίως με την εμπειρία που ήδη έχετε από τη χρήση προηγούμενων συσκευών. Εκτός όμως από το υλικό, θα πρέπει να λάβετε υπόψιν και τον αριθμό και την κατανομή των οπών στο πέλμα της συσκευής, καθώς και το πάχος της μύτης. Συνήθως δεν αναγράφεται στην περιγραφή ως χαρακτηριστικό και γι αυτό θα πρέπει να δείτε τις φωτογραφίες εάν πρόκειται να κάνετε την αγορά σας διαδικτυακά.\nΧωρητικότητα και τύπος δοχείου νερού\nΜετριέται σε λίτρα και είναι εύκολα αντιληπτό πως μας λέει το πόσο νερό θα χωρέσει το δοχείο-boiler. Όσο πιο μεγάλο είναι, τόσο πιο μεγάλος θα είναι ο χρόνος ανάμεσα στα γεμίσματα. Φυσικά πλέον υπάρχουν τα δοχεία refill, στα οποία μπορούμε να προσθέσουμε νερό ανά πάσα στιγμή, χαρακτηριστικό που κάνει τη δουλειά σημαντικά ευκολότερη.\nΡυθμίσεις τύπου υφασμάτων\nΜε θερμοστάτη, με συγκεκριμένες επιλογές ρυθμίσεων ή δίχως καμία ρύθμιση μπορείτε να επιλέξετε το σύστημα σιδερώματος που σας εξυπηρετεί καλύτερα, δίχως κανένα φόβο για τα ρούχα σας.


Το μεσαιωνικό χωριό της Κέρκυρας που ερημώθηκε την δεκαετία του 50 και ξανακατοικείται. Ο ρόλος δύο Ολλανδών - ΜΗΧΑΝΗ ΤΟΥ ΧΡΟΝΟΥ\nΓια πάνω από μισό αιώνα, η Παλιά Περίθεια είχε εγκαταλειφθεί από τους κατοίκους της. Σήμερα, το ιστορικό χωριό – φάντασμα της Κέρκυρας αναγεννάται.\nΗ αρχαία ιστορία του ξεκινά από το 300 π.Χ. Τότε, τα παράλια της Κέρκυρας επλήγησαν από ένα μεγάλο τσουνάμι. Οι κάτοικοι αναγκάστηκαν να αναζητήσουν στο εσωτερικό του νησιού ένα ασφαλές καταφύγιο. Έτσι δημιουργήθηκε η Περίθεια.\nΗ επικρατέστερη θεωρία λέει ότι το όνομα ετυμολογικά προέρχεται από το περί+θέα, μιας και ο οικισμός είναι θεατός από τα βουνά που τον περικλείουν.\nΑπό το 1866 έως και το 1912, η Άνω Περίθεια αποτέλεσε την πρώτη έδρα του Δήμου Kασσωπαίων, ο οποίος περιελάμβανε διοικητικά σχεδόν όλο το βόρειο τμήμα του νησιού της Κέρκυρας.. Wikimediamtx Commons\nΗ μαζική εγκατάσταση κατοίκων στην Περίθεια και η ανοικοδόμηση του χωριού έγινε στα χρόνια του Μεσαίωνα. Αυτή τη φορά οι βορειοκερκυραίοι έπρεπε να προστατευτούν από άλλους κινδύνους: τους πειρατές και τις ασθένειες.\nΤο υψόμετρο των 440 μέτρων σε συνδυασμό με τα βουνά περιμετρικά, τους παρείχε ασφάλεια, καθώς δεν είχαν άμεση επαφή με τη θάλασσα.\nΓια πολλά χρόνια οι ντόπιοι είχαν τα σπίτια τους στην Άνω Περίθεια και χαμηλότερα, στην Κάτω, τα χωράφια τους. Ζούσαν κυρίως από την κτηνοτροφία και τη γεωργία. Νωρίς το πρωί κατηφόριζαν το βουνό για να πάνε να δουλέψουν και μόλις βράδιαζε επέστρεφαν.\nΣταδιακά, ξεκίνησαν να χτίζουν σπίτια δίπλα στα χωράφια και να περνούν όλο και μεγαλύτερα διαστήματα του χρόνου στην Κάτω Περίθεια.\nΩστόσο, ο φόβος της ελονοσίας ήταν υπαρκτός. Γι’ αυτό και δεν εγκατέλειπαν μόνιμα το ορεινό χωριό.\nΗ μαζική εγκατάλειψη του μεσαιωνικού χωριού ξεκίνησε το 1950, όταν η αντιμετώπιση των κουνουπιών έγινε αποτελεσματική και ο κίνδυνος της ελονοσίας στα πεδινά δεν ήταν μεγάλη απειλή. Στις αρχές της δεκαετίας του ’60 το χωριό είχε πλέον ερημώσει. Από Άνω Περίθεια μετονομάστηκε σε Παλιά Περίθεια. Η νέα ήταν η άλλοτε Κάτω Περίθεια όπου οι κάτοικοι είχαν τα χωράφια και τα εξοχικά τους.\nΚοντά στη θάλασσα το κλίμα ήταν καλύτερο και οι δουλειές περισσότερες. Η άνοδος του τουρισμού επίσης συνέβαλε σημαντικά στην απόφαση μαζικής μετακίνησης.\nΟι εκκλησίες, τα σπίτια και τα καταστήματα, τα περισσότερα εκ των οποίων υπήρχαν από την περίοδο του Μεσαίωνα, άδειασαν. Άντεξαν όμως καλά στον χρόνο.\nΓια πολλά χρόνια, η Παλιά Περίθεια ήταν ένα χωριό-φάντασμα.\nΟ Άγιος Ιάκωβος στην Παλιά Περίθεια. YouTube\nΤα τελευταία χρόνια συνέβη κάτι παράδοξο. Η εγκατάλειψη του μεσαιωνικού χωριού άρχισε να προσελκύει τουρίστες. Το χωριό-φάντασμα μετατράπηκε σταδιακά σε τουριστικό προορισμό και απέκτησε θαυμαστές που ήθελαν να το εξερευνήσουν.\nΔύο από αυτούς ήταν ο Μαρκ και η Σάσκια από την Ολλανδία. Είδαν για πρώτη φορά την Παλιά Περίθεια το 2009 και αμέσως την αγάπησαν. Έδωσαν την υπόσχεση να επιστρέψουν και να βοηθήσουν στην αναστήλωση του μεσαιωνικού κειμηλίου. Λίγα χρόνια αργότερα επέστρεψαν, εξασφάλισαν τις άδειες και αποκατέστησαν αρκετά σπιτάκια του χωριού. Δίχως να διαταράξουν την αισθητική και την εξωτερική εικόνα των κτισμάτων, εσωτερικά τα μετέτρεψαν σε πολυτελείς ξενώνες.\nΟι κάτοικοι εγκατέλειψαν την Περίθεια για να μετοικήσουν παραθαλάσσια, στην καρδιά της τουριστικής Κέρκυρας. Σήμερα το χωριό ξανακατοικείται από τουρίστες στα ανακαινισμένα σπίτια. YouTube\nΚαι το πείραμα πέτυχε. Τουρίστες, μεταξύ των οποίων συγγραφείς και καλλιτέχνες, που αναζητούσαν την γαλήνη, βρήκαν στο μικρό χωριό το ιδανικό καταφύγιο.\nΜε τα χρόνια, πολλοί Περιθειώτες ακολούθησαν το παράδειγμα των Ολλανδών. Πλέον λειτουργούν ταβέρνες και ενοικιαζόμενα δωμάτια, ενώ το 35% των σπιτιών έχει αποκατασταθεί.\nΤα τελευταία χρόνια, μεγάλα δημοσιογραφικά μέσα, όπως ο Guardian και ο Independent, ανακάλυψαν το χωριό και έκαναν αφιερώματα για τη μοναδικότητά του.\nTAGS: αρχαιότηταεγκαταλελειμμένοέρημοκατοίκησηκάτοικοιΚέρκυραΜεσαίωναςΞενώνεςΠαλιά Περίθειαχωριό


Γιατί ξεραίνονται τα φύλλα της φραουλιάς;\nΔιάγνωση προβλήματος ›\nΚαλησπέρα σας. Το φθινόπωρο μου έδωσαν μια φραουλιά την οποία και μεταφύτευσα σε γλάστρα στο μπαλκόνι. Όταν μου την έδωσαν είχε μια φράουλα η οποία ήταν σε φάση ωρίμανσης αλλα τελικά δεν ωρίμασε ποτέ. Αντίθετα ξεράθηκε. Μέσα στον χειμώνα ενώ είχε έντονη πρασινάδα παρατήρησα οτι σιγα σιγά τα φύλλα ξεράθηκαν ενώ ξεράθηκέ και η βάση τους που βρισκόταν κοντά στο χώμα και εγώ τα αφαίρούσα κάθε φορά που έβλεπα να ξεραίνονται. Τώρα βλέπω οτι έχει μείνε με λίγα φύλλα αλλα βγαίνουν και άλλα. Επειδή θέλω να μου κανει φράουλες την άνοιξη μήπως έχει κατι μυκητολογικό και πρέπει να το αντιμετωπίσω; Και επίσης τι λίπασμα μπορώ να χρησιμοποιήσω για να την βοηθήσω και ποτε να το εφαρμόσω; Μπορώ να χρησιμοποιήσω κομποστοποιημένη κοπριά;\nΛέξεις κλειδιά: Φραουλιά\nΚαλησπέρα Χριστίνα και καλή χρονιά!\nΠραγματικά η φραουλιά σου έχει προσβληθεί από μύκητολογική ασθένεια και θα πρέπει να ψεκαστεί με χαλκούχο διάλυμα για να το αντιμετωπίσεις. Μπορείς να χρησιμοποιήσεις και την κοστοποιημένη κοπριά που έχεις αλλά συμπληρωματικά θα πρέπει να προσθέσεις πλήρες βιολογικό λίπασμα με υψηλή περιεκτικότητα σε κάλιο για να έχεις καλή παραγωγή φράουλας. Δες περισσότερες πληροφορίες για την καλλιέργεια φράουλας στο σχετικό άρθρο που έχουμε δημοσιεύσει.


Χειροποίητο κολιέ με σφυρήλατο ορείχαλκο και αρχαιοελληνικό σχέδιο!\nNisos by D&T / Προϊόντα / Κολιέ / Χειροποίητο κολιέ με σφυρήλατο ορείχαλκο και αρχαιοελληνικό σχέδιο!\nΚωδικός προϊόντος: K1063 Κατηγορία: Κολιέ\tΜοιραστείτε το στο:\nΧειροποίητο μακρύ κολιέ με σουέτ καφέ δέρματα, σφυρήλατο ορείχαλκο και αρχαιοελληνικές σπείρες. Μοναδικά χειροποίητα κοσμήματα από τη Nisos by D&T. Κάντε αγορά on line τώρα!\nΚολιέ Χειροποίητο κολιέ με ορείχαλκο €30,00


Καταιγιστική στο 2ο ημίχρονο η ΑΕΚ, 4-1 τη Λάρισα – Volos 98,6 FM-Το Βολιώτικο Ραδιόφωνο\nΚαταιγιστική στο 2ο ημίχρονο η ΑΕΚ, 4-1 τη Λάρισα\nΣτο κυνήγι του Ολυμπιακού παραμένει η ΑΕΚ, που επικράτησε σήμερα 4-1 της ΑΕΛ στο γήπεδο της Ριζούπολης, στο πλαίσιο της 9ης αγωνιστικής της Super League. Ο Θεοδόσης Μαχαίρας στο 55΄, ο Καρίμ Ανσαιρφάρντ στο 72΄, ο Αντρέ Σιμόες στο 78΄ και ο Κώστας Γαλανόπουλος ήταν οι σκόρερ της Ένωσης που ανέβηκε στη δεύτερη θέση της κατάταξης με 16 βαθμούς, τρεις λιγότερους από τους «ερυθρόλευκους». Ισοφάρισε προσωρινά ο Σπαρβ στο 67΄.\nΤο ματς ξεκίνησε με πολύ γρήγορο ρυθμό και ευκαιρίες εκατέρωθεν. Για την ΑΕΚ που είχε σε πολύ μεγάλο ποσοστό κατοχή της μπάλας, ο Λόπες αστόχησε από πλεονεκτική θέση στο 8΄, ενώ ο Αλμπάνης είδε τον Νάγκι να πραγματοποιεί φανταστική απόκρουση στο τεχνικό σουτ που επιχείρησε στο 21′. Όμως και η ΑΕΛ από την πλευρά της απείλησε στο 11΄ με τον Σβάρνα να παίρνει «τη μπουκιά από το στόμα» του Πλατέλλα που ήταν έτοιμος να σκοράρει. Με την πάροδο του χρόνου ο ρυθμός έπεσε και οι «βυσσινί» εγκλώβισαν την ΑΕΚ σε πιο αργό «τέμπο» που σίγουρα ευνοεί την ομάδα που αμύνεται.\nΕκείνος που έλυσε το γόρδιο δεσμό ήταν ο «βενιαμίν» της ΑΕΚ, ο Θεοδόσης Μαχαίρας. Ο παίκτης που έχει δικαιώσει απόλυτα την εμπιστοσύνη του Μάσιμο Καρέρα, πέτυχε ένα υπέροχο γκολ με «κατέβασμα» και εκτέλεση σε πρώτο χρόνο στο 55΄ και θα το θυμάται καιρό καθώς ήταν το πρώτο της επαγγελματικής του καριέρας. Στο 67΄ με «οβίδα» του Σπαρβ η ΑΕΛ έφερε το ματς ξανά στα ίσια, αλλά η χαρά των φιλοξενούμενων δεν κράτησε πολύ. Ένα «φτηνό» λάθος του Μούζεκ έδωσε τη δυνατότητα στον Μάνταλο να κλέψει τη μπάλα και να περάσει ασίστ στον Ανσαριφάρντ ο οποίος πολύ γρήγορα, στο 72΄, έφερε ξανά την ΑΕΚ σε θέση οδηγού. Εκείνος που «καθάρισε» το ματς ήταν ο Αντρέ Σιμόες, στην επιστροφή του μετά από απουσία 1,5 μήνα. Με βολίδα έξω από την περιοχή και θυμίζοντας αρκετά το γκολ εναντίον της Βόλφσμπουργκ,\nΩστόσο, το ματς ολοκληρώθηκε με έντονη ανησυχία όσον αφορά την κατάσταση του Καρίμ Ανσαριφάρντ, ο οποίος αποχώρησε με ενοχλήσεις στον προσαγωγό, τέσσερις ημέρες πριν το καθοριστικής σημασίας ματς με τη Ζόρια για το Europa League.\nΚίτρινες: Νεντελτσεάρου, Σιμόες – Πλατέλλας\nΑΕΚ (Μάσιμο Καρέρα): Τσιντώτας, Παουλίνιο, Σβάρνας, Νεντελτσιάρου, Λόπες (66΄ Ινσούα), Σιμόες, Σάκχοφ (81΄ Γαλανόπουλος), Μαχαίρας (67΄ Λιβάγια), Μάνταλος, Αλμπάνης, Ολιβέιρα (60΄ Ανσαριφάρντ, 81΄λ.τρ. Τάνκοβιτς)\nΑΕΛ (Μιχάλης Γρηγορίου): Ναγκί, Μπέρτος (86΄ Γρηγορόπουλος), Ηλιάδης, Μιχαήλ, Μούζεκ (78΄ Τρούγιτς), Σπαρβ, Μιλοσάβλιεβιτς, Φιλίπ, Πλατέλλας (86΄ Γιουνές), Νικολιάς (46΄ Τόρζε), Ντουρμισάι


ANASTAZIA HOTEL (Πόρος, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Anastazia Hotel\nAnastazia Hotel, Πόρος - Κριτικές\n#2 από 16 B&B / πανδοχεία (Πόρος)\nΤο Anastazia Hotel είναι μια εξαιρετική επιλογή για τους ταξιδιώτες που επισκέπτονται το Πόρο, προσφέροντας ένα ρομαντικό περιβάλλον καθώς και πολλές χρήσιμες παροχές που θα σας διευκολύνουν κατά τη διαμονή σας.\nΣτα δωμάτια μπορείτε να βρείτε τηλεόραση επίπεδης οθόνης, κλιματισμό και ψυγείο, ενώ όσο είστε στο Anastazia Hotel θα είναι εύκολο να συνδεθείτε στο Ίντερνετ χάρη στο δωρεάν wifi που διαθέτει.\n116κριτικές6ερωτήσεις και απαντήσεις3συμβουλές για τα δωμάτια\nΟ/Η Konstadina P έγραψε μια κριτική Σεπ 2021\nΤο καλύτερο ξενοδοχειο με διαφορα στην Κεφαλονια. Εξαιρετικη εξυπηρετηση, πεντακαθαρο, υπεροχο πρωινο και πανεμορφη θεα!!! Ευγενικο προσωπικο και παντα προθυμο να εξυπηρετησει. Σιγουρα θα το επισκεφτουμε ξανα!!🥰🥰\nΟ/Η Σπύρος Μ έγραψε μια κριτική Αυγ 2021\nΥπέροχο ξενοδοχείο φανταστικό τοπίο οι ιδιοκτήτες είναι εξαιρετικοί άνθρωποι που σε κάνουν να νιώθεις σαν στο σπίτι σου.Τα δωμάτια τεράστια με φανταστική θέα όλοι οι χώροι πεντακάθαροι το πρωινό σπιτικό με ολοφρεσκα υλικά σίγουρα θα ξαναπάμε και το συστήνω ανεπιφύλακτα.Αναστασια και Ανδρέα τα φιλιά μας και ευχαριστούμε για ολα\nΟ/Η Χάρης Γ έγραψε μια κριτική Μαΐ 2018\nΉταν όλα υπέροχα! Φιλικότατο και πολύ εξυπηρετικό προσωπικό, πεντακάθαρο και πανέμορφο δωμάτιο δίπλα στη θάλασσα, με φοβερή θέα και όλες τις ανέσεις! Το συνιστούμε ανεπιφύλακτα για τις καλοκαιρινές διακοπές! Συγχαρητήρια στην Αναστασία και το team της!\nΟ/Η VASILIS X έγραψε μια κριτική Σεπ 2017\n"Η μαγεία του καλοκαιριού".\nΟ απόλυτος προορισμός για ερωτευμένους αλλά και παντρεμένους!!!το μπλέ του ουρανού σε συνδυασμό με τα φλογερά χρώματα του ήλιου,η γαλήνη της θάλασσας και ή ζέστη φιλοξενία του Hotel Anastazia είναι ο απόλυτος προορισμός του καλοκαιριού!!\nΟ/Η Κυριακή Τ έγραψε μια κριτική Σεπ 2017\nΖάκυνθος, Ελλάδα10 συνεισφορές7 χρήσιμες ψήφοι\nΈνα πολύ καλό ξενοδοχείο, σε τέλεια τοποθεσία με το Ιόνιο στα πόδια σου!! Μικρό, με λίγα δωμάτια... ήσυχο και άψογη εξυπηρέτηση!! Ζεστή φιλοξενία, φιλική και πάντα με το χαμόγελο!! Τα δωμάτια άνετα - ευρύχωρα και κυρίως καθαρά. Το πρωινό, απο τα καλύτερα που έχω συναντήσει! Φρεσκότατα και κυρίως ντόπια προϊόντα!! Το συνιστώ ανεπιφύλακτα!!!\nΣυμβουλή: Όποιο δωμάτιο και να διαλέξετε το σίγουρο είναι πως θα μείνετε ευχαρηστιμένοι. Σίγουρα όμως τα...\n68 $ - 106 $ (Βάσει των μέσων τιμών για ένα Στάνταρ δωμάτιο)\nΠοια δημοφιλή αξιοθέατα είναι κοντά στο Anastazia Hotel;\nΠοιες είναι μερικές από τις παροχές στο Anastazia Hotel;\nΠοιες είναι οι διαθέσιμες παροχές δωματίων στο Anastazia Hotel;\nΠοιες επιλογές φαγητού και ποτού είναι διαθέσιμες στο Anastazia Hotel;\nΥπάρχει διαθέσιμο πάρκινγκ στο Anastazia Hotel;\nΠοια εστιατόρια είναι κοντά στο Anastazia Hotel;\nΥπάρχουν ευκαιρίες για άσκηση στο Anastazia Hotel;\nΠοιες γλώσσες μιλά το προσωπικό του Anastazia Hotel;\nΥπάρχει κάποιο ιστορικό αξιοθέατο κοντά στο Anastazia Hotel;\nΣε πολλούς ταξιδιώτες αρέσει να επισκέπτονται το εξής ιστορικό αξιοθέατο: Μυκηναϊκος Θολωτός τάφος (2,3 χλμ.).


Ποια συναισθήματα διακατέχουν εσάς τους ψηφοφόρους που με την ψήφο σας δίνετε την εντολή της αντιπροσώπευσής σας σε πολιτικούς όπως η Ισπανίδα βουλευτής η οποία αναφώνησε με κυνικό τρόπο: «Οι άνεργοι να πάνε να γ...μηθούνε όλοι»;\nΜήπως κατά βάθος πρέπει να αισθάνεστε κι εσείς [στο εσείς βάζω και τον εαυτό μου μέσα] υπεύθυνοι για τέτοιου είδους ωμές ομολογίες αδιαφορίας απέναντι στις ανήμπορες ομάδες πολιτών; Εσείς που δεν ψάξατε και δε μελετήσατε το βιογραφικό και τις απόψεις των πολιτικών που επιλέξατε, που αρκεστήκατε στο τρανταχτό όνομα και στις περγαμηνές της οικογένειας των υποψηφίων, που ακολουθήσατε τη συνήθεια των εντόμων της νύχτας να θαμπώνονται από τα φωτεινά αντικείμενα, που αφήσατε το μυαλό και το στυλό σας να παρασυρθούν από ένα εύηχο όνομα, που φοβηθήκατε να σπάσετε την οικογενειακή παράδοση και να στυλώσετε το ανάστημά σας πάνω από την ευχαρίστηση των γονιών και των συγγενών σας,\nπου εξαρτήσατε την πιθανή ικανοποίηση κάποιου αιτήματός σας από την εκλογή ενός συγκεκριμένου προσώπου. Για ξανασκεφτείτε το: ο πολιτικός μεταφέρει ένα κομμάτι και της δικής σας χαμέρπειας.\nΠέρα όμως από αυτό, η αντίδραση της παραπάνω κυρίας, κατά την ανακοίνωση των μέτρων λιτότητας της κυβέρνησης του συντηρητικού κόμματος στην Ισπανία, ήταν αποκαλυπτική για τη νέα φιλοσοφία και το ήθος της πολιτικής ηγεσίας σε όλες τις δοκιμαζόμενες από την οικονομική κρίση χώρες. Φάνηκε με πολύ μεγάλη ενάργεια ότι οι εντολοδόχοι του κοινωνικού σώματος, οχυρωμένοι πίσω από την ασυλία τους, άφησαν στην άκρη τα προσχήματα και πέρασαν σ’ έναν πιο επιθετικό τρόπο άσκησης της πολιτικής, που φτάνει ακόμη και στο σημείο της εξύβρισης και της ενοχοποίησης των αδύναμων για τη μοίρα τους.\nΗ ισπανίδα βουλευτής ουσιαστικά καθόρισε το ύψος των απαιτήσεων που θα πρέπει να έχουμε από τους πολιτικούς στη νέα εποχή του διεθνισμού. Ξεχάστε, μας είπε, τον οραματιστή πολιτικό που υποκρινόταν ότι πολεμούσε για τις διεκδικήσεις των ασθενέστερων, στριφογυρίζοντας στην πραγματικότητα γύρω από τα λόγια του. Οι εποχές έγιναν πιο τραχιές και τα οράματα εξατμίστηκαν πάνω στη ζέση της αλήθειας των αριθμητικών μεγεθών. Αποδεχτείτε τον πραγματιστή πολιτικό, αυτόν που δεν αισθάνεται καμία ενόχληση, όταν σας ομολογεί το αυτονόητο: ότι μόνο αν ευνοείται μία πολιτική αύξησης των κερδών των ισχυρών επιχειρηματικών ομίλων και τραπεζών, μπορούν και τα μικρομεσαία στρώματα της κοινωνίας να απολαμβάνουν κάποια στοιχειώδη δικαιώματα, όπως αυτό της εργασίας.\nΜας ομολόγησε επίσης ότι η προσαρμογή στο ανταγωνιστικό περιβάλλον της διεθνοποίησης απαιτεί θυσίες. Τόσες Ιφιγένειες χωρίς δουλεία, τόσες χωρίς υγειονομική περίθαλψη, τόσες χωρίς στέγη, τόσες στο δρόμο προς την αυτοκτονία ! Χωρίς αυτές τις θυσίες, χωρίς οι δείκτες να φτάσουν στα βάραθρα, χωρίς οι τσέπες να στεγνώσουν, καμιά ελπίδα για αναγέννηση. Σκεφτείτε το με το παράδειγμα του ελατηρίου: όσο πιο πολύ το πιέζεις τόσο περισσότερη δύναμη απελευθερώνει κατά την αποσυμπίεσή του. Αυτή τη στιγμή βρισκόμαστε στη φάση της συμπίεσης και θα πρέπει να την αντέξουμε, χωρίς διαμαρτυρίες.\nΜας αποκάλυψε τέλος ότι η επικράτηση του ισχυρού είδους, ακόμη και στα πλαίσια μιας προηγμένης κοινωνίας, δεν είναι ταμπού, παρά η δυσάρεστη μεν αλλά επιβεβλημένη από τις εξελίξεις συνθήκη. Στα όρια μάλιστα αυτής της συνθήκης το κράτος δεν είναι πλέον ο καθιερωμένος στις δυτικές δημοκρατίες συνοδοιπόρος των αδύναμων, ο καλός Σαμαρείτης που τους αγγίζει φιλικά την πλάτη και μοιράζεται μαζί τους το φορτίο που κουβαλούν. Το κράτος λογίζεται απλώς ως μία μηχανή που μεθοδεύει τον τρόπο είσπραξης των φόρων από τους πολλούς και την αξιοποίησή τους στη δημιουργία επενδυτικών ευκαιριών για τους λίγους. Παράλληλα όμως, με το δέλεαρ της κοινωνικής ευελιξίας, δημιουργεί ψευδαισθήσεις και στον αδύναμο ότι μπορεί, αν φυσικά πολλαπλασιάζει διαρκώς τα εφόδιά του, να εκτιναχτεί στα ύψη της πυραμίδας. Το φαινόμενο φυσικά δεν είναι καινούργιο, απλώς τυχαίνει να είμαστε εμείς στη θέση εκείνων που το βιώνουν ξανά.\nΣυνεπώς, αν ακολουθήσουμε το σκεπτικό της ισπανίδας πολιτικού, εσύ ο άνεργος, ο άστεγος, ο επαίτης, ο άλλοτε σπάταλος, ο απερίσκεπτα άβουλος, μην περιμένετε από ένα κράτος –πατερούλη να σας λυπηθεί για την κατάντια σας. Ας φροντίζατε, κατά το καβαφικό ποίημα, να βρείτε μια διέξοδο στα προβλήματά σας. Είστε ελεύθεροι να δράσετε όπως νομίζετε ! Κανείς δε θα σας εμποδίσει το δρόμο στους φιλελεύθερους παραδείσους που δημιουργήσαμε, για να υπάρχει το κίνητρο της διαρκούς δράσης και της ενεργοποίησης της επινοητικότητας. Επινοήστε τρόπους για να γλιτώσετε από την καταστροφή: μετακινηθείτε ακώλυτα σε όλη την Ευρώπη, δεχτείτε να αλλάξετε συνήθειες, επανασυνδεθείτε με τη γη, εγκαταλείψτε το τέλμα της μιας δουλειάς, απαλλαγείτε από περιττά καταναλωτικά βάρη, πάψτε να μιλάτε για δικαιώματα χωρίς να τηρείτε πρώτα τις υποχρεώσεις σας, ταπεινωθείτε – είναι χριστιανικό, σκεφτείτε πως είσαστε μέσα στη δίνη ενός χειμάρρου – δε θα φροντίσετε ν’ αρπαχτείτε από το πρώτο κλαδί ;\nΩς απάντηση στις σκέψεις αυτές, ας παραθέσουμε τους ακόλουθους στίχους από το ποίημα «Η πόρτα» του περίφημου Τσέχου ποιητή Μίροσλαβ Χόλουμπ. Μερικές φορές ένα μάτσο στίχοι μπορούν να χαλάσουν τη ρητορεία χιλιάδων λέξεων:\n«Πήγαινε κι άνοιξε την πόρτα\nκι αν τίποτα δεν είναι


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: Η ΕΡΩΤΗΣΗ ΠΟΥ ΣΤΗΝΕΙ ΣΤΟΝ ΤΟΙΧΟ ΤΟΝ ΤΣΙΠΡΑ ΚΑΙ ΠΟΥ ΔΕΝ ΜΠΟΡΕΙ ΝΑ ΑΠΑΝΤΗΣΕΙ!\nΗ ΕΡΩΤΗΣΗ ΠΟΥ ΣΤΗΝΕΙ ΣΤΟΝ ΤΟΙΧΟ ΤΟΝ ΤΣΙΠΡΑ ΚΑΙ ΠΟΥ ΔΕΝ ΜΠΟΡΕΙ ΝΑ ΑΠΑΝΤΗΣΕΙ!\nΟι διαδικασίες για ένα νέο μνημόνιο ξεκίνησαν.Ειδικά μετά την κατάθεση απ΄την ελληνική πλευρά του αιτήματος για νέο πρόγραμμα μέσω του ESM...\nΕφόσον λοιπόν ο Τσίπρας προχωρήσει σε συμφωνία με τους δανειστές και φέρει, όπως φέρεται, μέτρα 9 δις ευρώ, το ερώτημα που προκύπτει είναι: Ποιος ο λόγος να περάσουν 5 μήνες για να έρθουν προς ψήφιση μέτρα-θάντος ύψους 9 δις ευρώ; Έπρεπε να περάσουμε από αυτή τη χρονοβόρα διαδικασία, έπρεπε να διαλυθεί η ελληνική οικονομία, να κλείσουν οι τράπεζες (οι οποίες για να ορθοποδήσουν πρέπει να περάσει τουλάχιστον μια διετία); Αν τον Γενάρη που εξελέγη πρωθυπουργός ο Τσίπρας συμφωνούσε με τους δανειστές, τα μέτρα θα ήταν πολλαπλασίως λιγότερα! Σήμερα όμως, το τίμημα των 9 δις ποιος θα το πληρώσει; Θα πέσει ως βόμβα στις πλάτες του λαού!\nΚαι αυτό λέγεται έντιμος συμβιβασμός; Δεν είναι η χειρότερη μορφή ταπείνωσης της χώρας;\nΤι έχει να απαντήσει ο Αλέξης Τσίπρας;


Secrets of a Pink Boudoir: 21o Yπόγειο - Το νερό\nPosted by Lorelei Am Rhein at 12:02:00 AM\nοχι ρε γαμωτο παλι!!δεν μπορω αυτα τα to be continued!! :)\nΑ, χα χα!!!\nΕ, δεν μπορώ να γράφω κι όλη τη νύχτα!\nΛυπηθείτε με τη φτωχή...\nΤρελαινομαι για μυστηρια, πολυ καλη η πενα σου, περιμενω με αγωνια την συνεχεια, μπραβο Lucy!!!! :D\nχαίρομαι που σού αρέσουν\nθα συνεχιστεί η ιστορία...\nΒlog έχεις εσύ;\nχμ, περιεργο, δεν βγηκε το link στο ονομα..., στο δινω εδω: http://foulianna.wordpress.com :D\nΕμένα πάλι με εξιτάρει αυτό το "to be continued". Mε ωθεί να κάνω υποθέσεις για την συνέχεια.\nναι, σε βρήκα και σε πρόσθεσα ήδη στα λινκς μου!\nΠολύ τρυφερό και ευαίσθητο το μπλογκ σου!\nθα περάσω να αφήσω και σχόλια!\nΑ! Πόσο χαίρομαι!\nΘα το τραβήξω λοιπόν σε αρκετές συνέχειες!\nένα τέτοιο comment\nαπό μιά λύκαινα, μετράει πολύ!\nδέχομαι την πρόσκλησή σου,\nμε μεγάλη χαρά κι ευχαριστώ πολύ!\nΑκόμα δεν ξέρω λεπτομέρειες,\nαλλά θα διαβάσω το ποστ σου


Διεκδικητική συμπεριφορά και Διατροφή - Diatrofi.gr | Υγιεινή Διατροφή, Ευεξία και Υγεία\nΔιεκδικητική συμπεριφορά και Διατροφή\nΜια διεκδικητική συμπεριφορά προάγει την ισοτιμία στις ανθρώπινες σχέσεις. Μας δίνει τη δυνατότητα να εκφράζουμε τα «θέλω» μας χωρίς να μας κατακλύζει υπερβολικό άγχος. Μας δίνει τη δύναμη να υπερασπιζόμαστε τον εαυτό μας χωρίς να απορρίπτουμε τα συναισθήματα των άλλων. Διεκδικούμε το χώρο μας χωρίς να «τρώμε» το χώρο των γύρω μας.\nΤι γίνεται όμως με τα μη διεκδικητικά άτομα; Πώς επηρεάζεται η στάση τους και συνεπώς η διατροφή τους από την έλλειψη διεκδικητικής συμπεριφοράς;\nΤο προφίλ του μη διεκδικητικού ατόμου:\nΕίναι άτομα φοβισμένα και αγχωμένα. Έχουν μάθει να επιτρέπουν στους άλλους να επιλέγουν, χωρίς να υπολογίζουν τη δική τους θέληση. Δυσκολεύονται να βάλουν τα όριά τους και γι’ αυτό αισθάνονται διαρκώς θυμό χωρίς να έχουν το θάρρος να το εκφράσουν (παθητικο – επιθετική συμπεριφορά). Προσπαθούν διαρκώς να ικανοποιήσουν τις επιθυμίες των άλλων ακόμα κι αν αισθάνονται ότι πιέζονται πολύ. Δεν νιώθουν ότι έχουν τον έλεγχο, με συνέπεια να γίνονται έρμαια των καταστάσεων στη ζωή τους. Είναι άνθρωποι με χαμηλή αυτοεκτίμηση και συνήθως αποφεύγουν περιστάσεις που θα τους κάνουν να νιώσουν άβολα και θα τους φέρουν σε δύσκολη θέση.\nΗ έλλειψη διεκδικητικής συμπεριφοράς σχετίζεται άμεσα με τη διατροφή του ατόμου. Όταν κάποιος δεν είναι επιλεκτικός με τους ανθρώπους γύρω του και όταν ψάχνει συνεχώς τρόπους να τους ικανοποιήσει τότε είναι πολύ πιθανό να μην παίρνει αυτά που χρειάζεται από μία σχέση (ερωτική, φιλική, συγγενική). Αυτό το κενό πολλοί άνθρωποι προσπαθούν μάταια να το καλύψουν με το φαγητό. Το φαγητό τους δίνει εκείνη τη στιγμή την ικανοποίηση που δεν παίρνουν από τους σημαντικούς άλλους. Ωστόσο, μακροπρόθεσμα το κενό εξακολουθεί να υπάρχει μέσα τους και ως εκ τούτου καταφεύγουν και πάλι στο φαγητό σε μια αποτυχημένη προσπάθεια να το καλύψουν. Αυτό δημιουργεί έναν φαύλο κύκλο, ο οποίος είναι δύσκολο να «σπάσει» όσο δεν υπάρχει αλλαγή στη συμπεριφορά του ατόμου. Πολλοί άνθρωποι προκειμένου να μην «κακοκαρδίσουν» το άτομο που τους μαγείρεψε μπαίνουν σε μια διαδικασία να τρώνε χωρίς να πεινάνε, δυσκολεύονται να πουν «όχι» και υποκύπτουν στις πιέσεις για λίγο ακόμα φαγητό («Άμα δεν το φας θα στενοχωρηθώ»). Τα μη διεκδικητικά άτομα πολλές φορές αδυνατούν να απαντήσουν σε πικρόχολα σχόλια για την εμφάνισή τους ή το βάρος τους («Πώς πάχυνες έτσι» ή «Σαν στέκα είσαι») με αποτέλεσμα να έχουν την τάση να «πνίγουν» τη στενοχώρια τους στο φαγητό ή να το αποφεύγουν εντελώς.\nΕίναι, λοιπόν, πολύ σημαντική η εκπαίδευση στη διεκδικητική συμπεριφορά ώστε να μάθουμε να αγαπάμε και να φροντίζουμε τον εαυτό μας. Να μάθουμε να ξεχωρίζουμε τις ανάγκες τις δικές μας από τις ανάγκες των άλλων. Να σεβόμαστε την ύπαρξή μας.\nΚαι να θυμάστε: Όταν έχετε έναν μπουφέ μπροστά σας με όλα τα καλά και δεν επιλέγετε τι να πάρετε τότε το σίγουρο είναι ότι θα φάτε τα αποφάγια!\nΔιατροφικές Διαταραχές Διεκδικητική συμπεριφορά και Διατροφή